جه‌نگا «گرێ جاسۆسان» و کوشتنا فەرماندار «سمکۆ» - دارکا مازی\nجه‌نگا «گرێ جاسۆسان» و کوشتنا فەرماندار «سمکۆ»\nپرانییا قادرۆ و رێڤەبەرێن پژاكێ پشتی کو د ڤێ فێلا پەکەکێ یا ب ناڤێ پژاكێ گهشتی ژ پەکەکێ و پژاكێ ڤەقەتیانە\nمه‌جید كه‌یوان ب كۆد ناڤێ «سمکۆ سه‌رهلدان» خەلکێ بانە یا رۆژھلاتێ کوردستانێ یە، ئەو د سالێن 2000ان دا تەڤلی پەکەکێ ببوو، کەسەکی دلسۆز و چالاک و ماندو نەناس بوو، دلسۆزێ کوردستانێ بوو، ب کەسەکی فەداکار و ولاتپارێز دھات ناس کرن، ل باکورێ کوردستانێ ب سالێن دەم درێژ مایە و ھەیا ویلایه‌تا بەحرا رەش ژی پراکتیکا گەریلاتیێ مەشاندییە.\nل سالا 2010 و 2011ان دە ژ بال پەکەکێ ڤە ئەو ب کەسەکی گونجای ھاتە دیتن کو ئەرکداری باسکی چەکداری یێ پژاکێ HRK بکن، پشتی پەروەردەیەکێ، بوو بەرپرسێ HRKێ.\nدەما شەرێ ب پیلان ئێ سالا 2011ان ل قەندیلێ دەست پێ کری کو ب شەرێ «زیرێ جاسۆسان» هات ناڤ کرن، سمکۆ تێ شەهید کرن، ئەڤ شەر ب پیلانەکێ د ناڤبەرا پەکەکێ و ئیرانێ دا هاتە دەست پێ کرن و ب دوماهی ئینان، ل وێ دەمێ هەڤدیتنێن د ناڤبەرا ئیرانێ و پەکەکێ دا دهاتن ساز کرن، رزا ئالتون و دەمهات عەگید کو نوونەرێن پەکەکێ بوون وەکە نوونەرێن پەکەکێ دگەل ئیرانێ جڤییان.\nب هەڤدیتنێن پەکەکێ و ئیرانێ ئاگربەست هات پێکئانین، ئەڤ ئاگربەست ژ بۆ وێ یەکێ بوو کو پەکەکە بکارە سینۆرێن ئیرانێ «سینۆرێن رۆژهلاتێ کوردستانێ» ب کار بینە داکو بگەهە رۆژئاڤا کوردستانێ.\nپەکەکێ گر ب گر یەک ل دووڤ یەک تەسلیمی ئیرانێ کرن\nد ڤان هەڤدیتن و جڤینان دە، چیایێ قەندیلێ کو ب سەدان سالان ببوو جهێ شەرڤانێن کوردان و ستارگەهەک ژ بۆ گەلێ کورد ب گشتی و د دیرۆکێ دە ژی تو جاران دوژمنێن کوردان نەکارینە ل وێ دەرێ بسەرکەڤن و داگیر بکن، لێ بەلێ ب تەنێ داکو پەکەکە بگەهە رۆژئاڤا، ڤی چیا کو ژ کۆمەک رێزە چیایان پێک تێ تەسلیمی ئیرانێ دکەت، داکو ئیران ژی ئاگربەستێ دگەل وان راگهینیت و پەکەکە بکاریت سینۆرێ رۆژهەلاتێ کوردستانێ بکار بینە داکو دەرباسی رۆژئاڤا ببە.\nپشتی ئاگربەستێ، پەکەکێ بەرە بەرە سەرانسەری چیایێ قەندیلێ تەسلیمی ئیرانێ کرن، ئەڤ رێزە چیایە ل ژێر چاڤدێری و بەرپرساتییا فەرماندارەکی پەکەکێ کو نێزیکی جەمیل باییک بوو ب ناڤێ «جەگەر» کو خەلکێ هەرێما خەرزا «گارزان» ئا باکورێ کوردستانێ یە هاتن تەسلیم کرن و هەر وها ب رێکا جەگەر پەکەکێ کۆنترۆل ل سەر وان گەریلایان دکر کو نەرازی بوون ژ ڤێ ئاگربەستێ و تەسلیم کرنا ڤان ناڤچەیان، داوی قۆناغین تەسلیم کرنا ڤان ناڤچەیان ل سالا 2015ان و 2016ان ب داوی بوو، پەکەکێ گر ب گر یەک ل دووڤ یەک تەسلیمی ئیرانێ کرن.\nهەژمارەک زێدە ژ گەریلایان ژ ڤێ یەکێ نەرازی و غەیدی بوون، ب تایبەتی نه‌رازیبوونا وان ل سەر تەسلیم کرنا وێ تەپەیێ «گر» بوو کو شەر ب ناڤێ وێ تەپەیێ هاتبوو ناڤ کرن و هەژمارەک زێدە ژ گەریلایان تێدە شەهید ببوون، ڤێ یەکێ گەریلایێن رۆژهلاتێ کوردستانێ پڕ نەرازی کرن.\nدەما پەکەکێ ئەڤ گر تەسلیمی کری، گەریلایەکێ رۆژهلات ژ بۆ پرۆتەستۆ کرنا پەکەکێ خوە شەوتاند\nدەما پەکەکێ ئەڤ تەپە تەسلیمی ئیرانێ کری، گەریلایەکێ خەلکێ رۆژهلاتێ کوردستانێ وەکە بەرتەک نیشاندان و ژ بۆ پرۆتەستۆ کرنا رێڤەبەرییا پەکەکێ خوە شەوتاند.\nهەژمارەک زێدە ژ گەریلایێن رۆژهەلات ژ پەکەکێ قوت بوون، پەکەکێ خواست ڤێ بوویەرێ ژی وەکە بوویەرێن دن ب ڤەشێرە و سەرێ وێ قەپات بکەت، ژ بۆ قەپات کرن و ڤەشارتنا ڤێ یەکێ پەکەکێ بوویەرێن روودای ب مەسەلەیەک «شاشتی» ب ناڤ کر، ئانکو وان گۆت کو شاشتییەک هاتییە ئەنجام دان!.\nجه‌میل باییك: مسته‌فا كاراسۆ گرێ جاسۆسان ته‌سلیم كر\nجەمیل باییک گۆت: ئەز هایداری ڤێ یەکێ نینم و تو کار من ئەنجام نەدانە، گۆت مە مستەفا کاراسۆ رێ کرییە هەڤدیتنان، لێ بەلێ ژ بەر کو کاراسۆ تشتا زۆ ژ بیر دکە، ئەڤ تشتە ژی ژ بیر کربوو و تەپەیا جاسۆسان ژی دا دەست ئیرانێ! ئانکو مژارەک ب ڤێ هەستیاری و گرینگیێ کو تێدە چەندین گەریلا شەهید بوون و چەندین ناڤچەیێن گرینگ تەسلیمی ئیرانێ کرن و خوە شەوتاندنا گەریلایان ژی کر مەسەلەک کو کاراسۆ ژبیر کرییە ل ڤێ تەپەیێ ئەوقاس گەریلا شەهید بوونە و ل جەم گەریلایان ئەڤ تەپە ئەو قاس پیرۆز و گرینگە! گەلۆ دبە خوینا وان گەریلایان چ قاس بێ بها بە کو کاراسۆ ژ بیر بکە؟!\nبەلێ، پەکەکێ تەپە و چیایێن بلند تەسلیمی ئیرانێ کرن، د دەما ب رێڤەچوونا پێڤاژۆ یا تەسلیم کرنێ دە ژی جارنا هەر دو ئالی «پەکەکە و ئیران» دەمەکی ب هەڤرە د وان تەپەیان دە د مان، ئا نها ریزە چیایێ قەندیلێ هەموو د دەستێ پاسدار و جاشێن ئیرانێ دا یە و ب تەنێ ئالیێ قراخێ قەندیلێ گوندێن باشوور د بن کۆنترۆلا پەکەکێ دا نە، نە ب تەنێ گەریلا بەلکو هەژمارەک زیدە ژ گەلێ ڤێ ناڤچەیێ ژی ب ڤێ مژارێ نەرحەت و نەرازی بوون، دەما هەر گەریلایەکێ نەرازیبوونا خوە دیار کربا ژی دا ژ لایێ قادرۆیەکێن نێزی کەجەکێ هێن بێ دەنگ کرن و ب وان رە دگۆت ئەڤ تەسلیم کرن د ئالییەکێ دە ژ بۆ مە سەرکەفتنە! دگۆت پەکەکە و سەرۆکاتی دزانە چ دکن هوون ژ سیاسەتێ فێم ناکن!\nتشتێ پڕ بالکێش ژی ئەڤ بوو کو پشتی ڤێ لهەڤهاتنا د ناڤبەرا پەکەکێ و ئیرانێ ده، پەکەکێ رزا ئالتۆن و دەمهات عەگید وەکە بەرپرس دانان بریارگەها پژاکێ داکو وان گەریلایێن پژاكێ کو ب ڤێ بریارا پەکەکێ نەرحەت ببوون کۆنترۆل بکەن و ب دەرەوان و پەروەردێ و جڤینا وان ئیقناع بکەن، وان بریارگەها پژاكێ ب تو ئاوا ب جی نەدهیشت.\nسمکۆ ب تو ئاوا هات شەهیدکرن؟\nسمکۆ ژی کو د شەرێ ب ناڤێ «گرێ جاسۆسان» وەکە بەرپرس بەشداری دکر ب ڤێ لهەڤهاتنا د ناڤبەر پەکەکێ و ئیرانێ نەرحەت ببوو، ژ بەر کو سمکۆ پێتر ژ هەر کەسەک دن دزانی ئەڤ گر چ قاس ستراتەژیکە و چ قاس خوینا گەریلایان ژ بۆ پاراستنا وێ هاتییە رێشتن، سمکۆ نەرحەت بوو و دگۆت: «سیاسەت ل سەر خوینا ڤان شەهیدان هاتییە کرن»، پاشان رێڤەبەرێن پەکەکێ دزانن سمکۆ نەرازی یە.\nد وان رۆژێن کو شەر بەر ب داویێ دچوو ب ئاوایەک پڕ سەیر و عەجێب جهێ سمکۆ تێ کەشف کرن و ل ور لێ ددن و شەهید تێخن.\nسمکۆ کۆردیناتێ شەر بوو، ئەو ل نێزی هەڤالێن کۆردیناتێن شەر دما و نە ل سەنگەرێن پێشیێ بوو، لێ د دەما هەڤدیتنێن د ناڤبەرا پەکەکێ و ئیستخباراتا ئیرانێ «ئیتیلاعاتێ» دا ب ئاوایەک پڕ گۆمان جهێ سمکۆ تێ کەشف کرن و پاشان شەهید دکن.\nتشتا کو ڤێ گۆمانێ پڕ زێدەتر دکە ئەڤە کو پشتی شەهید کەتنا سمکۆ ب دەمەک کورت ئاگربەست تێ راگهاندن و شەرب داوی دبە.\nتربا سمکۆ ل گوندێ «مارەدۆ» ل قەندیلێ تێ چێکرن، پەکەکێ تربا شەهید سمکۆ ژ هەموو تربێن دن بلندتر و مەزنتر چێکر و چەکا وی ژی ل گەل تربا وی دانا، ئەڤ یەک ژ بۆ گەلەک قادرۆ و شەرڤانان پڕ سەیر و عەجێب بوو، لێ بریارا پارتیێ یە، تو کەس نکارە ببێژە ئەڤ چ مەسەلەیە چما تربا وی ژ هەڤالێن دن جوداترە؟!\nهەر کەس باش دزانە کو کەسێن ل رۆژهلاتێ کوردستانێ تەڤلی پەکەکێ دبن ل سەر ئەساسێ نەتەوی و ئازادکرنا هەر چار پارچەیێن کوردستانێ تەڤلی دبن نە ژ بەر سیاسەتا براتییا گەلان و جڤاکا دەمۆکراتیک کو پەکەکە خەباتێ ژ بۆ دکەت، ئەو ب ناڤێ پژاكێ تەڤلی پەکەکێ دبن داکو ل همبەر رەژێما داگیرکەر یا ئیرانێ تەکۆشینا خوە پێش بێخن، لێ بەلێ دەما کو تەڤلی پژاكێ دبن و دبینن ئەڤ سەفستەیا پژاكێ دەرەوە و پژاك هیدی هێدی وان د بن پەروەردێ دا دەرباس دکە و ب ترسێ وان دشینە ئامەد، بۆتان، دێرسمێ و ساحەیێن دن یێن شەرێ باکور، دەما ئەڤ شەرڤانێن رۆژهلاتێ کوردستانێ خوە ل ڤان ناڤچەیان دبینن ب نەچاری تەڤلی کار و خەباتێ دبن، ئێدی ئەو فام دکن تو جیسەک نینە ئەو بچنێ و خوە رادەستی ترکیێ ژی ناکن ژ بەر کو باش دزانن ترک چ زالمن، تو فەرقا ترکێن فاشیست و ئیرانیێن فاشیت نینە.\nهەیا نها هنەک کەس ئیستیسنا نەبن، پرانییا قادرۆ و رێڤەبەرێن پژاكێ پشتی کو د ڤێ فێلا پەکەکێ یا ب ناڤێ پژاكێ گهشتی ژ پەکەکێ و پژاكێ ڤەقەتیانە.


خانه»به شی کوردی»کۆ مەڵایەتی کلتووری سیاسی\nپەێامێک بۆ بارزانی، دەرفەتەکە بۆ خۆتان و گەلەکەتان لە دەست مەدەن …! نوسه ر : ئەبوبەکر عەلی پێم وایە ئەرکى بەڕێزتان بە ئەنجامدانى ریفراندۆم کۆتایى هاتووە. چونکە لێکەوتەکانى پێمان دەڵێن وه‌ک هێزه سیاسیه‌کان لە ئاست ئەرکە گەورەکەدا نەبووین و سەربەخۆیى لە ئێستادا ئاسته‌نگی له به‌رده‌مدایه، گەورەترین هۆکاریشى ناکۆکى نێوخۆیى بوو. بۆیە بۆ خۆتان و گەلەکەتان واباشە دەست لەکار بکێشنەوە، لەبەر ئەوەى پێش ئەنجامدانى ریفراندۆم بەڵێنى ئەوەتان بە خەڵک دابوو، لێپرسراوێتى دەرکەوتەى هەنگاوەکە بگرنە ئەستۆ له‌م ڕووه‌وه نمونه پێشکه‌ش بکا، به‌ده‌ر…\nبە ناوی خوای گەورە بە بۆنەی کۆچی دوایی مامۆستا شەماڵ موفتی لە درێژایی مێژووی موسڵماناندا کەسانێک هەڵکەوتوون کە بە کردەوە و ڕەفتاریان، بە گوفتار و ووتاریان، نەک ئەوەی چوونەتە ناو کۆمەڵگاوە بەڵکوو چووونەتە ناو دڵەکانیشەوە. وەکووو وتراوە: “فەتحی دڵەکان دژوارترە لە فەتحی وڵاتان.” زۆرکات فەتحی وڵات بە زۆر بووە و کراوە؛ بەڵام پاش ماوەیەک وڵاتیان پێ چۆڵ کردوون. وەکوو ئەزانین فەتحی دڵ بەزۆر ناکرێ، چوونە ناو دەروونەوە و دامەزراندن تیایا لە گشت کەسێ نایە. زۆر کات ڕێکەوتووە کەسانێک بە زانیاری…\nلایەنە شاراوەکانی هەڵبژاردنی یەکەم شاجوانی موسڵمان و/ جهاد خاوەری لەساڵی ۱۹۲۳ز، ئەوکاتەی خیلافەتی عوسمانی شکستی هێنا وەک دواین خیلافەت جیهانی جێهێڵا، ئەوروپا بەو بۆنەوە ئاهەنگی گێڕا بەوەی سەرکەوتنی بەسەر موسڵماناندا بەدەست هێناوە و تەواوی جیهانی ئیسلامی کەوتۆتە دەست، بۆیە بەشێوازێکی نوێ دەستی دایە ئاهەنگ گێڕان و هەر بۆ ئەو مەبەستەش ئیختیاری هەڵبژاردنی شاجوانی ئەوروپایان بردە ئەنقەرە و لەوێ ئاهەنگی دیاریکردنی شاجوانی ئەوروپایان ناساند و ئەوەبوو بۆ یەکەمجار و لەمێژووی ئەو وڵاتە کچە لاوێکی تورک بەناوی “کریمان خالص” کە ئەکتەرێکی…\nسه‌رکه‌وتنى هه‌ده‌په‌و پارتى گه‌شه‌پێدان، وانه‌و په‌ندو دیلاله‌ته‌کان نوسهر: د. عمر عبد العزیز سه‌رکه‌وتنى پرۆسه‌ى هه‌ڵبژاردن له تورکیا -به‌دوور له رێژه‌ى ده‌ره‌نجامه‌کان- سه‌رکه‌وتنى دیموکراسییه له‌و وڵاته. سه‌رکه‌وتنى هه‌ردوو حزبى ئه‌که‌په‌و هه‌ده‌په‌ش سه‌رکه‌وتنى ئیراده‌ى ئاشتییه. ئه‌م ده‌ره‌نجامه گۆرانکاریی گه‌وره‌ى به‌دوادا دێت، من بۆ خۆم ئه‌م چه‌ند وانه‌و عیبره‌تانه‌م لێ خوێنده‌وه: ۱- سه‌رکه‌وتنى چه‌ندباره‌ى پارتى گه‌شه‌پێدان سه‌لماندى که توانیویه‌تى خزمه‌ت به تورکیا بکات، به‌ڵام گرنگترین خزمه‌ت ئه‌وه‌یه که زه‌مینه‌ى ساز کرد که هه‌ده‌په به‌ربه‌ستى له صه‌دا ده ببه‌زێنێت.! ۲- سه‌رکه‌وتنى هه‌ده‌په‌ش سه‌لماندى که…\nچه‌ند به‌سەر هاتی خوش له زمانی مامۆستا حه‌مه یوسف و حه‌سه‌نی پێنجوێنی لەوانەیە شتێکتان پێ ناخۆشبێ و خێربێ بۆتان: رۆژی شەممە ٢٢/٣/٢٠١۴ پاش نوێژی عه‌سر مامۆستا حه‌مه یوسف ته‌له‌فونی کرد که نیازمان وایه له‌ته‌ک مامۆستا شێخ ئیبراهیمی مەردۆخیدا بێین سه‌رت لێ بده‌ین.. گوتم: یاخودا به‌خێر بێن.. ئیتر من نوێژه‌که‌ی عه‌سرم کرد و ئه‌وانیش گەیشتن.. من هه‌ندێ قسه‌ی خۆشم بۆ باسکردن که بانگخواز چ ده‌ورێکی ئیجابی هه‌یه، چۆن سوود به‌خه‌ڵکی ده‌گه‌یه‌نن بۆ دنیاو قیامه‌تیان، و دوونموونه‌م بۆ هێنانه‌وه: نموونه‌ی یه‌که‌م باسی…


گۆڕانکاری کەشوھەوا ئەم ژەمە خۆراکییە لەناودەبات\nتوێژینەوەیەکی نوێ ھۆشداری داوە لەدیارنەمانی ژەمێکی خۆراکی جیھانی کەبریتییە لەماسی و پەتاتە، بەھۆی گۆرانکاریی کەشوھەوا و دیاردەی گەرمبونی زەوییەوە.\nزانایان دەڵێن جۆرێکی دەریایی ناسراو ھەیە کەبە"ماسی قەد و حەدوق ناسراوە و رەگەزێکی سەرەکییە لەژەمی ماسیدا، لەناودەچێت بەھۆی دابەزینی ئۆکسجین لەنێو ئۆقیانوسەکاندا بەھۆی گەرمی زۆرەوە.\nلەوبارەیەوە دکتۆر سیمۆن مۆرلی یەکێک لەزانایانی توێژینەوەی ژینگە لەدەستەی روپێوی بریتانی بۆ ئەنتارتیکا دەریخستوە کەگیانلەبەرە دەریاییەکان لەئۆقیانوسی باشوردا زۆرە و ژیان لەنێو ئەم ئاوە بەستوانەدا بۆتە ھۆی پەرەسەندنی چەندین تایبەتمەندی جیاواز و ئەم ستراتیژیانە بوار بەئاژەڵان دەدات کەلەسەرمادا بمێننەوە و پێشبینی دەکرێت زۆرێک بونەوەری دەریایی لەجەمسەری باشور و ماسی روبەرووی گۆرانکاری کەشوھەوا ببنەوە.\nئەم کاریگەرییانە ھاوکاریمان ناکات پێشبینی چارەنوسی گۆرانکاری بایۆلۆژی دەریایی ببینەوە لەجەمسەرەکاندا بەڵکو زۆرێکمان فێردەکات لەبارەی ئەو میکانیزمەی دەگیرێتە بەر بۆ مانەوەی جۆرە جیاوازەکان لەنێو ئۆقیانوسەکانی جیھاندا.\nتوێژینەوەکە ئاماژە بەشکستی کۆنترۆڵکردنی دەردراوە غازییە شاراوەکان دەکات و کاریگەری زۆری دەبێ لەسەر سستمی ئیکۆلۆجی دەریایی.\nپرۆفیسۆر جۆن سپایسەر زانای بواری ئاژەڵانی دەریایی لەزانکۆی پیماوس رایگەیاندووە کەزیاتر لە٣٠ ساڵ توێژینەوەیان لەسەر کاریگەری کەشوھەوا کردووە لەبەرامبەر بونەوەرە زیندووەکانی ئۆقیانوسدا، و دەرکەوتوە کەلەپەنجا ساڵی رابردوودا ئۆکسجین بەرێژەی ٥ % کەمی کردووە ئەمەش کاریگەری ھەبوە لەسەر جۆرە دەریاییەکان.\n2 مانگ پێشتر - Jun 19 2019 11:09AM


حه‌ی نه‌فت.. ناوێك كه هیچ خێروبێرێكی بۆ دانیشتوانه‌كه‌ی نه‌بووه | نیقاش\nئه‌گه‌ر به‌ناوه‌كه‌یدا بێت ناوچه‌ی حه‌ی نه‌فتی كوت ده‌وڵه‌مه‌ندترین ناوچه‌یه له‌عێراقدا، كه‌چی له‌ناوه‌ڕۆكدا رێك پێچه‌وانه‌كه‌ی راسته.\n14.01.2016 | واست\nله‌نێوان بیره‌كانی كێڵگه‌ی ئه‌حدبی چینی‌و گازپرۆمی روسی له‌پارێزگای واست ناوچه‌ی حه‌ی نه‌فت هه‌یه كه گه‌ڕه‌كێكی دووره‌ده‌ستی فه‌رامۆشكراوه‌و ساده‌ترین هۆكاره‌كانی ژیانی تیا نییه، به‌پێچه‌وانه‌ی ناوه‌كه‌یه‌وه ئه‌وانه‌ی له‌م ناوچه‌یه‌دا ده‌ژین هیچ خێروبێرێكی نه‌وتیان نه‌دیوه.\nچه‌ند روخسارێكی په‌شۆكاو كه گه‌رمای هاوین‌و سه‌رمای زستان به‌روونی كاری تێكردوون، له‌به‌ر ئه‌وه‌ی هیچ جێگه‌یه‌كیان نییه ناچاربوون له‌م ناوچه بێخاوه‌نه‌دا كۆببنه‌وه.\nدایكی عه‌لی كه یه‌كێكه له‌دانیشتوانی ئه‌م ناوچه‌یه له‌چاره‌نووسی چوار منداڵه‌كه‌ی ده‌ترسێت‌و ده‌ڵێت "كاتێك ساڵی 2006 له‌ناوچه‌كانی خۆمان ده‌ركراین، هیچ چاره‌یه‌كمان نه‌ما هاتینه ئه‌م ناوچه‌یه، ده‌بینیت هه‌موو چوارده‌ورمان نه‌وته، كه‌چی به‌س دوكه‌ڵ‌و نه‌خۆشییه‌كه‌ی بۆ ئێمه‌یه، له‌وه ده‌ترسم بمرم‌و جێیه‌كی باش بۆ منداڵه‌كانم دابین نه‌كه‌م".\nحه‌ی نه‌فت چیرۆكی هه‌موو خێزانه داماوو بێده‌رامه‌ته‌كانی له‌خۆگرتووه، لێره ساده‌ترین خزمه‌تگوزاری ده‌سته‌به‌ر نه‌كراوه‌و گه‌ڕه‌ك‌و كۆڵانه‌كانی به‌شێوه‌یه‌كی ره‌مه‌كی دروستكراون، خانووه قوڕه‌كان به‌چینكۆ سه‌ریان گیراوه كه باو بۆران زۆر به‌خێرایی زیانیان پێده‌گه‌یه‌نێت، هه‌ر له‌ناو ژووره بچوكه‌كانیاندا چه‌ند جێیه‌كیان جیا كردووه‌ته‌وه بۆ خۆشوشتن‌و چێشت لێنان.\nیه‌كێكی تر له‌دانیشتوانی ئه‌م گونده به‌توڕه‌ییه‌وه ده‌پرسێت: "كێڵگه نه‌وتییه‌كان پاره‌یه‌كی زۆریان لێوه ده‌ست ده‌خرێت‌و ئێمه‌ش له‌وپه‌ڕی خراپیدا ده‌ژین، ئایا ئه‌مه راسته؟"، ده‌شڵێت "خانووه‌كانمان به‌شێوه‌یه‌كی ره‌مه‌كی بنیادنراوه‌و هیچ به‌شێكی بۆ ژیان ناشێت‌و نه‌خۆشی هه‌موو ده‌ورمانی ته‌نیوه".\nنزیكه‌ی په‌نجا هه‌زار كه‌س له‌ناوچه‌ی حه‌ی نه‌فتی پارێزگای واست ده‌ژین كه له‌پاش ساڵی 2003وه بنیادنراوه، زۆربه‌ی ئه‌و كه‌سانه‌ی لێره كۆبوونه‌ته‌وه ئه‌وانه‌ن له‌ساڵانی شه‌ڕی تایفی له‌ناوچه‌كانی خۆیان هه‌ڵهاتوون.\nجاسم ئه‌عره‌جی یاریده‌ده‌ری پارێزگاری واست به"نیقاش"ی راگه‌یاند كه دانیشتوانی گه‌ڕه‌كه‌كه له‌وپه‌ڕی خراپی گوزه‌راندان له‌رووی نه‌بوونی خزمه‌تگوزاری‌و نه‌بوونی هه‌لی كارو به‌رزبوونه‌وه‌ی رێژه‌ی بێكاری، ده‌شڵێت "ناتوانین هیچ پڕۆژه‌یه‌ك له‌م ناوچه‌یه ئه‌نجام بده‌ین له‌به‌ر ئه‌وه‌ی به‌شێوه‌یه‌كی زیاده‌ڕۆ دروستكراوه‌و له‌ده‌ره‌وه‌ی ده‌سه‌ڵاتی شاره‌وانیدایه".\nیاریده‌ده‌ری پارێزگاری واست پێی وایه ئه‌گه‌ر خێرو بێری عێراق به‌شێوه‌یه‌كی یه‌كسان دابه‌ش بكرێت، ئه‌وا به‌هیچ شێوه‌یه‌ك گه‌ڕه‌كی له‌م چه‌شنه دروست نابن‌و ده‌ڵێت "ئه‌وه‌ی مایه‌ی گریان‌و پێكه‌نینیشه ئه‌وه‌یه خه‌ڵكه‌كه ژیانیان ئێجگار خراپه‌و زێڕی ره‌ش به‌ژێر ماڵه‌كانیاندا ده‌ڕوات".\nدانیشتوانی ئه‌م ناوچه‌یه كاتێك له‌ماڵ‌و حاڵه‌كانی خۆیان به‌هۆی شه‌ڕه‌وه رایانكرد، ره‌نگه هیچ له‌خه‌یاڵیاندا نه‌بووبێت بۆ ماوه‌ی ئه‌و هه‌موو ساڵه له‌شوێنێكی وێرانه‌ی قه‌ره‌باڵغدا ده‌مێننه‌وه‌و هیچ خزمه‌تگوزارییه‌كیشیان پێناگات.\nسه‌عدون هادی كه فه‌رمانبه‌رێكی حكومییه ئاماژه به‌وه ده‌كات ساڵانێكی دوورو درێژه ئه‌م گرفته به‌رده‌وامانه‌یان هه‌یه‌و ده‌ڵێت "ئێمه تازه لێره جێگیر بووین، ئه‌و زه‌ویه‌ی خانووه‌كانیشمان له‌سه‌ر بنیادناوه موڵكی ده‌وڵه‌ته‌و كه‌س ناتوانێت داوامان لێبكات چۆڵی بكه‌ین".\nمونیر كه‌مر چالاكوانێكی مه‌ده‌نی پارێزگای واسته‌و له‌نزیكه‌وه ئاگای له‌گوزه‌رانی خه‌ڵكی ناوچه‌كه‌یه، له‌مباره‌یه‌وه به"نیقاش"ی وت "هه‌موو ساڵێك له‌زستاندا باران چه‌ند خانوویه‌ك وێران ده‌كات، به‌هۆی نه‌خۆشیشه‌وه خه‌ڵكی ناوچه‌كه هه‌موویان مه‌ترسیان له‌سه‌ره، خه‌ڵكه‌كه‌ی ته‌نها ناوی نه‌وتیان وه‌رگرتووه نه‌ك داهاته‌كه‌ی".\nبه‌پێی قسه‌ی دكتۆر سوندوس عه‌بدولحسێن به‌ڕێوه‌به‌ری به‌شی ته‌ندروستی گشتی پارێزگای واست، ناوچه‌ی حه‌ی نه‌فت به‌مه‌ترسیدارترین جێگه‌ی پارێزگاكه ده‌ژمێردرێت له‌رووی نه‌خۆشییه‌وه، له‌به‌ر ئه‌وه‌ی چڕی دانیشتوانی زۆره‌و هیچ گرنگییه‌ك به‌ته‌ندروستیان نادرێت‌و ده‌شڵێت "نه ئاوی خواردنه‌وه‌یان هه‌یه، نه ئاوده‌ستی پێویستیش".\nفه‌رمانگه‌ی ته‌ندروستی پارێزگاكه‌ش وه‌ك هه‌موو فه‌رمانگه خزمه‌تگوزارییه‌كانی تر ده‌سته‌پاچه‌ن له‌ئاست ئه‌م ناوچه‌یه، بیانووه‌كه‌ش ده‌به‌سترێته‌وه به‌نه‌بوونی پاره‌وه، ته‌نانه‌ت ئه‌و هه‌ڵمه‌تی پشكنین‌و كوتانانه‌ش كه له‌پارێزگاكه‌دا ئه‌نجام ده‌درێت، منداڵانی ئه‌م ناوچه‌یه ناگرنه‌وه.\nبه‌رپرسانی ناوچه‌كه‌و فه‌رمانگه په‌یوه‌ندیداره‌كانیش هۆشداری ده‌ده‌ن له‌خراپتربوونی ژیان‌و گوزه‌رانی خه‌ڵكی ئه‌م ناوچه‌یه، خه‌ڵكه‌كه‌شی هه‌ر دوكه‌ڵی نه‌وت ده‌بینن‌و دینارێك له‌داهاته‌كه‌ی وه‌رناگرن.


ئەو فەرموودەی کە صەحابەیەکی کورد رضي الله عنه بیستویەتی لە پێغەمبەر صلى الله علیه واله وسلم\n( ئاگاداری لە خواردنی مارەیی ئافرەت و نیەتی پێ نەبەخشینی )\n( وعن ميمون الكردي عن أبيه رضي الله عنه قال سمعت رسول الله صلى الله عليه وسلم يقول أيما رجل تزوج امرأة على ما قل من المهر أو كثر ليس في نفسه أن يؤدي إليها حقها خدعها فمات ولم يؤد إليها حقها لقي الله يوم القيامة وهو زان وأيما رجل استدان دينا لا يريد أن يؤدي إلى صاحبه حقه خدعه حتى أخذ ماله فمات ولم يؤد دينه لقي الله وهو سارق ) رواه الطبراني في الصغير والأوسط ورواته ثقات صحيح الترغيب والترهيب 1807واتە : ( لە -میمون- ی کوردی ئەویش لە باوکیەوە -کە ناوی جابان بووە خوا لێی ڕازی بێ- ئەفەرموێ : بیستم لە پێغەمبەری خوا صلى الله علیه وعلى اله وسلم ئەیفەرموو : هەر پیاوێک ئافرەتێ بخوازێ و بیهێنێ لەسەر مارەییەک کەم بێ یان زۆر وە ئەوەی لە نەفسی نەبێ کە بیداتێ مافەکەی -مارەییەکە- فێڵی لێبکا جا بمرێ و مافەکەی پێ نەدابێ ئەگات بە خوا لە ڕۆژی قیامەت ئەو بە زیناکەر-لای خوا حیساب ئەکرێ بە زینا کەر- ، وە هەر پیاوێ قەرزێ بکا لە کەسێک مەبەستی نەبێ ئەو مافە بۆ خاوەنەکەی بگەڕێنێتەوە وە فێڵی لێبکا هەتا ماڵەکەی بەرێ جا بمرێ وە ئەو قەرزەی نەدابێتەوە ئەگات بە خوا وە ئەو دزە -خوا حیسابی دزی بۆ ئەکات- ) .\nئەم فەرموودەو کۆمەڵگەی کوردی\nبەداخەوە لە ناو کۆمەڵگەی ئێمە زۆر مافی ئافرەت پێشێل ئەکرێ کە خوا ئەو مافانەی پێ بەخشیون لەوانەش مارەیی خواردن ئەبینین کەسانێک کە ئەچن بۆ داوای ژن هێنان زۆر بە گەرمی هەموو مەرجێک قبوڵ ئەکەن ومارەیی ئەنوسن جا کەم یان زۆر بەشێکی ئەدەن و بەشێکیش ڕێک ئەکەون قەرز بێ ئەوە بێگومان دروستەو خۆیان لە بەینی خۆیان پێک دێن بەڵام نابێ ئەو پیاوە ئەو کاتە ڕازی بێو مەبەستی نەبێ ئەو مافە بدا بە ئافرەتەکە پەنا بە خوا ئەگینا ئەوەی با لا ڕوون بێ کە بمرێ و ئەو مافەی نەدابێ لای خوا لە ڕۆژی قیامەت حیسابی زینا کەری بۆ ئەکرێ وە هەر وەها ئەوەی قەرز ئەکاو ئەیەوێ فێڵ لە خاوەنەکەی بکات و نەیداتەوە بمرێ و ئەو مافەی نەگەڕاندبێتەوە ئەوە حیسابی دزی بۆ ئەکرێ لای خوا لە ڕۆژی قیامەت ، با بشزانین مارەیی ئافرەتیش وە هەر قەرزێکی تر لە سەرمان لا ناچێ و لە ڕۆژی دوایی لە سەری حیسابمان لە گەڵ ئەکرێ و ئەو ڕۆژەش پارەمان نیە بیدەینەوە چاکەکانمان ئەبەن چاکەشمان نەبێ خراپەو تاوانی ئەوانمان دێتە سەر ! وەک هاتووە لە فەرموودەیەکی پێغەمبەری خوا صلى الله علیه وعلى اله وسلم : ( ومن مات وعليه دين فليس ثم دينار ولا درهم ولكنها الحسنات والسيئات ) صحيح الترغيب والترهيب 1809 واتە : ( وە ئەوەی بمرێ وە قەرزی لە سەر بێ ئەو کاتە -لە ڕۆژی قیامەت- دینارو درهەم نیە بەڵکو چاکەو خراپە -تاوان و چاکە - ).\nواتە بە چاکەکانی کە هەیەتی ئەبێ قەرزەکەی بداتەوە یان ئەبێ تاوان لە جیاتی خاوەن قەرزەکە هەڵگرێ ! فەرموودەی تر زۆرن لە سەر ئەو باسە بەڵام کاتمان ئەوەنە نیە کەسێ ئەیەوێ با بچێتەوە سەر کتێبی ێصحیح الترغیب والترهیب لە ژمارە 1797 تەوە سەیر بکات من بەڕاستی بە دوای ئەوە ئەگەڕام کە ناوی ئەو صەحابیە کوردە بدۆزمەوە خوا لێی ڕازی بێ ئەوەم بینی کە ئەم فەرموودە ڕیوایەت ئەکات لە پێغەمبەرەوە صلى الله علیه وعلى اله وسلم ئیتر بینیشم کورد ئەمڕۆ چەندە دوورن لەوە پێم خۆش بوو بۆ هەموو کوردێک ڕوون بێتەوە کە ئەمە چ تاوانێکە ، وە حەزم کرد ئەو صەحابە کوردە خوا لێی ڕازی بێ بە کورد بناسێنم بەڵکو ئێمەش چاوی لێ بکەینەوە لە پابەند بوونمان بە دینی ئیسلام و هۆشداریەک بێ بۆمان و بە خۆداچونەوەیەک بکەین و واز لە تاوان و ماف خواردنی ئافرەت بێنین .\nسودێک بۆ هەموان\nلە کتابی اسد الغابة هي الحافظ عز الدين أبو الحسن علي بن محمد بن عبد الكريم الجزري ناسراو بە " ابن الأثير " کە ئەویش یەکێکە لەو زانا کوردانەی خزمەتی زۆری ئیسلامی کردووە بە زانستەکەی والله اعلم ناوی ئەو صەحابە کوردە ئاوا هاتووە -بێگومان لە سەرچاوەی تریش باسی کراوە وە صەحابەی کوردی تریش هەن والله اعلم( أبو ميمون، يقال: اسمه جابان. سمع النبي صلى الله عليه وسلم غير مرة ) واتە : باوکی میمون ، ئەوترێ ناوی -جابان-ە فەرموودەی لە پێغەمبەرەوە صلى الله علیه وعلى اله وسلم بیستووە زیاتر لە جارێک .


9/12/2019 - 10:38\nلە خۆپیشاندانەكانی عێراق نزیكەی ٤٨٥ كەس كوژراون و ١٧ هەزاری دیكە لە خۆپیشاندەران و هێزە ئەمنییەكان برینداربوون\nسەرچاوەیەكی ئەمنی رایگەیاند كە ژمارەیەك چەكداری نەناسراو، چالاكوانێكی خۆپیشاندانەكانی دژحكوومەت و پارتە دەسەڵاتدارەكانیان لە ناوەڕاستی شاری كەربەلا، كوشتووە.\nسەرچاوەكە كە ئەفسەری پۆلیسە بە پلەی نەقیب بۆ ئاژانسی ئانادۆڵو گوتی: "ژمارەیەك چەكداری نەناسراو لە ناوچەی باروودی ناوەڕاستی شاری كەربەلا دەستڕێژی گوللـەیان لە چالاكوانی خۆپیشاندانەكان، فاهم تائی كردووە كە بەهۆیەوە و دەستبەجێ ناوبراو گیانی لەدەستداوە".\nهاوكات لە گرتەیەكی ڤیدیۆییدا كە لە كامێرەكانی چاودێرەوەیەوە گیراوە، دیمەنی كەسێك دەبیندرێت كە دەگوترێت فاهم تائی-ە و دوو كەسی دەمامكداری لێی نزیك دەبنەوە و دەستڕێژی گوللـەیان لێ دەكەن و دواتر بەرەو شوێنێكی نادیار هەڵدێن.\nبەڵام هێشتا ئەوە پشتڕاست نەكراوەتەوە كە ئایە ئەو كەسەی لە گرتە ڤیدیۆییەكەدا دەبیندرێت فاهم تائی-ە یان نا.\nئاماژە بەوە دەكرێت كە لەمیانی خۆپیشاندانەكاندا، زنجیرەیەك كردەی كوشتن و رفاندن دژبە چالاكوانانی خۆپیشاندانەكان لە بەغدای پایتەخت و شارەكانی ناوەڕاست و باشووری عێراق ئەنجامدراون.\nپشتبەستن بە ئامارەكانی كۆمیسیۆنی باڵای مافەكانی مرۆڤ لە عێراق لە دەستپێكی خۆپیشاندانەكان لە بەغدای پایتەخت و شارەكانی دیكەی عێراق كە لە سەرەتای مانگی تشرینی یەكەمی رابردووەوە تا ئێستا بەردەوامە، نزیكەی ٤٨٥ كەس كوژراون و ١٧ هەزاری دیكە لە خۆپیشاندەران و هێزە ئەمنییەكان برینداربوون.\nكلیك له‌م لینكه‌دا بكه ساتى كوژرانى چاڵاكوانه‌كه عێراقیه‌كه:\nتەندروستی عیراق: 62 تووشبووی كۆرۆنا گیانیان لەدەستدا\nبه‌وێنه.. كاتیۆشایه‌ك له‌نزیك فڕۆكه‌خانه‌ی به‌غدا كه‌وته‌وه قوربانی لێكه‌وته‌وه


ڕۆژئاوای کوردستان لە رووبەرووبوونەوەی ڤایرۆسی کۆرۆنا بە تەنیایە\nڤایرۆسی کۆرۆنا کە کاریگەری لەسەر گشت جیهان دروست کردووە، تا ئێستا لە ناوچەکانی ژێر دەسەڵاتی بەڕێوەبەرایەتی خۆسەری باکور و رۆژهەڵاتی سوریا هیچ حاڵەتێک تۆمار نەکراوە، بەڵام لە ئەگەری بڵاوبوونەوەی ڤایرۆسەکە، پێدەچێت کارەساتی مرۆیی رووبدات.\nهەرێمەکانی ژێر دەسەڵاتی بەڕێوەبەرایەتی خۆسەری دیمۆکراتیکی باکور و رۆژهەڵاتی سوریا کە لە ٧ هەرێم پێکدێت و ژمارەی دانیشتوانی ٥ میلیۆن کەسە، لە ئەگەری بڵاوبوونەوەی ڤایرۆسی کۆرۆنا ناتوانێت بە پێی پێویست رووبەرووی ئەو ڤایرۆسە ببێتەوە. لەگەڵ ئەوەی کەمترین دەرفەتی رووبەرووبوونەوەی ئەو ڤایرۆسەی لەبەردەستدایە، بە تایبەت لە کانتۆنی حەسەکەی سەر بە هەرێمی جزیر، بە سەدان هەزار پەنابەریش بۆ ئەو ناچەیە کۆچیان کردووە.\nژمارەیەکی زۆر لەو پەنابەرانەش لە ناوچەکانی ژێر دەسەڵاتی رژێمی سوریاوە کۆچیان کردووە بۆ ناوچەکانی ژێر دەسەڵاتی بەڕێوەبەرایەتی خۆسەر، ژمارەیەکیشیان لە عەفرین، سەرێکانی و گرێ سپی و تل تەمر ناوچەکانی دیکەوە هاتوون، کە لە لایەن دەوڵەتی تورکەوە داگیر کراون.\nهاوکات لە ناوچەکە بە دەیان کەمپی بچوک و ١٥ کەمپی گەورەی پەنابەران دروست کراون کە بە هەزاران خانەوادەی داعش لە ناو دوو لەو کەمپانەدان.\nتا ئێستا هیچ رێکخراوێکی تەندروستی و رێکخراوەکانی هاوکاری مرۆیی جیهانی، هیچ جۆرە هاوکاریەکیان پێشکەشی ئەو کەمپانە نەکردووە.\nزۆرترین رێژەی پەنابەران لە حەسەکەن\nلە ئێستادا زۆرترین رێژەی پەنابەران لە کانتۆنی حەسەکەن. ژمارەی دانیشتوانی کانتۆنی حەسەکە نزیکەی میلیۆنێک و ٤١٣ هەزار کەسە. لەو ٣٠٠ هەزار کەسەی بە هۆی هێرشەکانی دەوڵەتی تورک بە ناچاری لە گرێ سپی، سەرێکانی و گوندەکانی تل تەمر و زرگانیەوە کۆچبەر بوون، نزیکەی ١٥٠ هەزار کەس، ئاوارەی کانتۆنی حەسەکەیان بوون و بەشێکیشیان لە خانووی کرێدا دەمێننەوە. بەشێکیان زیاتر بە چوار خێزان ماڵێکدا دەمێننەوە و هەندێکیشیان لە ٧٦ خوێندنگادا ژیان بەسەر دەبەن.\n٣ کەمی گەورەی پەنابەران هەن\nلە کانتۆنی حەسەکە ٣ کەمپی گەورەی پەنابەران هەن.\nگەورەترین کەمپی پەنابەرانە لە سەرتاسەری هەرێمەکانی ژێر دەسەڵاتی بەڕێوەبەرایەتی خۆسەری دیمۆکراتیک کە ٦٧ هەزار و ٥٥٤ کەسی تێدایە و ١٠ هەزار و ٢٨ کەسیان ژن و منداڵی ئەندامانی داعشن.\nدوای ئەوەی دەوڵەتی تورک هەر یەک لە سەرێکانی و گرێ سپیی داگیر کرد، ئەم کەمپە بە دووری ١٢ کیلۆمەتر لە رۆژئاوای حەسەکە دروست کرا. تا ئێستا ٩ هەزار و ٧٠٠ کەس لە دانیشتوانی سەرێکانی و گوندەکانی دەوروبەری، تل تەمر و زرگانی تێیدا دەمێننەوە.\nزۆربەی دانیشتوانی ئەو کەمپە، ئەو کەسانەن کە لەو ناچانە کۆچیان کردووە کە لە ژێر دەسەڵاتی رژێمی سوریا دان، بە تایبەت لە دێرزۆرەوە کە ١٣ هەزار و ٤٤٥ کەس کە دەکاتە ٢٧٣٣ خێزان، لەوێ نیشتەجێ بوون.\nلەگەڵ مەترسی بلاوبوونەوە ڤایرۆسی کۆرۆنا، دەوڵەتی تورک ئاوی لەسەر دانیشتوانی ناوچەکە گرتووەتەوە\nسەرچاوەی پرۆژەی ئاوی حەسەکە، لە هەرێمی عەلۆکێی سەر بە سەرێکانیە کە لە ئێستادا لە لایەن دەوڵەتی تورکەوە داگیر کراوە. دەوڵەتی تورک بۆ جاری چوارەمە ئاوەکە دەگرێتەوە. لە کاتێکدا گشت جیهان لە دژی ڤایرۆسی کۆرۆنا کەوتووەتە جموجوڵ، بەڵام دەوڵەتی تورک لە ٢١ی ئازارەوە ئاوی لەسەر کانتۆنی حەسەکە، تل تەمر و ناوەندی شارەکان سەر لە نوێ گرتووەتەوە.\nیونیسێف رایگەیاندووە کە بەم هەنگاوەی دەوڵەتی داگیرکەر، ٤٦٩ هەزار مرۆڤ بێئاو ماون و تیشکیشی خستووەتە سەر ئەوەی نابێت ئاو وەکو ئامرازێک بۆ بەرژەوەندی سیاسی و سەربازی بەکار بهێنرێت. تا ئێستاش ئاوەکە بەرنەدراوەتەوە.\nرۆژهات عەلی راوێژکاری کەمپەکانی هەرێمی جزیری سەر بە بەڕێوەبەرایەتی خۆسەری دیمۆکراتیک لەم بارەیەوە رایگەیاند، ئەم هەنگاوەی دەوڵەتی تورک بە پلەی یەکەم کاریگەری لەسەر کەمپی واشۆکانی و ناوەندی شارەکە دروست کردووە و وتی:"توانا و دەرفەتەکانی بەردەستی ئێمە زۆر کەمن. لە ئێستا دا ئاوی خواردنەوە، لە بیرەکانەوە بە تەنکەر دەگوازینەوە بۆ کەمپەکانی هۆل، ئاریشا و واشۆکانی. بەڵام ئەمەش پێدەچێت تا ماوەیەکی دیکە بەردەوام بێت. لەم بارودۆخەدا ئەگەر ڤایرۆسی کۆرۆنا بڵاو ببێتەوە کارەسات روودەدات. دەوڵەتی تورک بەم هەڵوێستەی، هەڕەشە لە سەدان هەزار کەس دەکات."\nلە کانتۆنی قامشلۆ ٢ کەمپ هەن\nلە مانگی گوڵانی ساڵی ٢٠١٤وە بۆ ئەو هاوڵاتیە ئێزیدیانە دروستکرا کە بە هۆی کۆمەڵکوژیەکەی شەنگالەوە پەنایان بۆ رۆژئاوای کوردستان برد. دوای ئەوەی شەنگال لە دەستی داعش رزگار کرا، هاوڵاتیە ئێزیدیەکان کە لەو کەمپە جێگیر کرابوون، گەڕانەوە بۆ شارەکەیان. لە ئێستادا ٣٧٩ کەس کە پێک هاتوون لە ٨١ خێزانی گرێ سپی، سەرێکانی و تل تەمر لەو کەمپە دەمێننەوە.\nلەو کەمپە ١٨٣٣ کەس کە دەکاتە ٥٢١ خێزان دەمێننەوە و لەو ژمارەیەش ١٥٣٥ کەسیان (٤٢٩ خێزان) بیانین و کە ٢٢٠ کەس (٧٨ خێزان) عێراقین و ٦٨ کەس (١٤ خێزان) خەڵکی سوریان.\nکامەپەکانی ناوچەی تەبقا و رەقا و منبج\nکەمپی تل سەمین\nئەم کەمپە لە هەرێمی رەقایە و ٢ هەزار و ٢٨٨ کەس لە هاوڵاتیانی گرێ سپی و عەین عیسا و کۆبانێی تێدا نیشتەجێن. ئەم کەمپە دوای هێرشە داگیرکەریەکانی دەوڵەتی تورک لە ٩ی تشرینی یەکەمدا دروست کراوە.\nئەم کەمپە لە هەرێمی تەبقایە و ٨ هەزار و ١٧٦ کەس لە خەڵکی دێرا زۆر، تەبقا و رەقا تێیدا نیشتەجێن کە لە ناوچەکانی ژێر دەستی رژێمی سوریاوە کۆچیان کردووە.\nلە منبجیش ٣ کەمپی پەنابەران هەن\nکەمپی پێشووی رۆژهەڵاتی مەنبج\n٢ هەزار و ٤٤٢ کە (٣٧٨ خێزانی) ناوچەکانی حەلەبی تێدا نیشتەجێن.\nکەمپی نوێی رۆژهەڵاتی منبجیش ٢ هەزار و ٩١٢ کەس (٥٦٤) خێزانی تێدا نیشتەجێن.\nکەمپی جەدیدەت ئەل حومر\nخەڵکی ئیدلب کە کۆچبەر بوون، لەوێ نیشتەجێن. لە ئێستا دا ٣٣٠ هاوڵاتی ئیدلبی تێدا نیشتەجێن.\nهاوکات لە دەرەوەی منبج و رەقا و تەبقا بە دەیان کەمپی بچوک هەن کە فەرمی نین. هەروەها وەکو ناوچەکانی دیکە لە ناوەندی شاری منبجیش پەنابەر هەن.\nکەمپەکانی ناوچەی شەهبا\nلە ناوچەی شەهباش نزیکەی ١٠٠ هەزار ئاوارە هەن کە زۆربەیان هاوڵاتیانی عەفرینن. خەڵکی عەفرین کە بە ناچاری بە هۆی داگیرکردنی شارەکەیان لە لایەن دەوڵەتی تورکەوە ناچار بوون ئاوارە ببن، لە ٥ کەمپی شەهبا نیشتەجێ بوون.\nکەمپی گەڕانەوە: ١٠٤ خێزان، بە گشتی ٤٥٥ کەسی تێدا نیشتەجێیە.\nکەمپی شەهبا: ٩٦ خێزان، بە گشتی ٤٥٩ کەسی تێدا نیشتەجێیە.\nکەمی سەردەم: ٧٥١ خێزان، بە گشتی ٣ هەزار و ٨٥ کەسی تێدا نیشتەجێیە.\nکەمپی بەرخۆدان: ٧٢٣ خێزان، بە گشتی ٢ هەزار ٦٤٧ کەسی تێدا نیشتەجێیە.\nکەمپی عەفرین: ٩١ خێزان، بە گشتی ٣٩٨ کەسی تێدا نیشتەجێیە.\nژمارەیەک لە هاڵاتیانی عەفرین کە بە هۆی داگیرکاری دەوڵەتی تورک ئاوارە بوون، لە ناوچەکانی تل رفعەت و ئەحرازی سەر بە هەرێمی شەهبا لە ناو ماڵی هاوڵاتیانی ناوچەکەدا دەمێننەوە. دەوڵەتی تورک وەک چۆن هێرش دەکاتە سەر گوندەکانی تل تەمری سەر بە کانتۆنی حەسەکە، بە هەمان شیوە هێرش دەکاتە سەر گوندەکانی شەهباش. لەگەڵ بانگەوازیەکەی نەتەوە یەکگرتووەکان بۆ ئاگربەست بە هۆی مەترسیەکانی ڤایرۆسی کۆرۆناوە، بەلام دەوڵەتی داگیرکەری تورک و چەتەکانی بەردەوامن لە هێرشەکانیاندا.\n'ئێمە تەنها توانیمان لە بەرامبەر رژێمی سوریا رێوشوێن بگرینەبەر'\nرۆژهات عەلی لە بەردەوامی قسەکانیدا رایگەیاند، بەڕێوەبەرایەتی خۆسەر دەرفەتی کەمی لەبەردەستدایە، بۆیە لە کەمپەکان بە پێی پێویست نەیانتوانیوە رێوشوێنی پێویست بگرنە بەر.\nلەم چوارچێوەیەدا بەڕێوەبەرایەتی خۆسەر هاتوچۆیان وەستاندووە و لە بارەی مەترسیەکانی ڤایرۆسی کۆرۆناش بڵاوکراوە و زانیاریان بەسەر گەلدا بڵاو کردووەتەوە.\nعەلی وتی:"بۆ ئەوەی دانیشتوانی کەمپەکە قەرەبالغی دروست نەکەن و لە یەک شوێن کۆ نەبنەوە، لیژنەکان خۆیان کاری دابەشکاری بۆ پێویستەیکانی رۆژانە دەکەن.\n'رێکخراوی تەندروستی جیهانی هەڵوێستێکی جدی و روونیان نییە'\nرۆژهات عەلی هاوکات رایگەیاند، هەفتەی رابردوو بە بەشداری دەستەی تەندروستی، مانگی سووری کورد و ٣٣ رێکخراوی هاوکاریی ناوچەکە، دوو کۆبوونەوەیان ئەنجامداوە و وتی:"لە کۆبوونەوەکاندا تیشکمان خستە سەر بارودۆخی کەمپی ئاوارەکان لە باکور و رۆژهەڵاتی سوریا. نوێنەرانی یونیسێف و خاچی سوریش بەشداری کۆبوونەوەکە بوون. دەبێت بۆ هەموو کەمپەکان رێوشوێنی پێویست بگیرێتەبەر. هاوکات بۆ ئەو کەسانەی لە دەرەوەی کەمپەکان دەمێننەوە، دەبێت نەخۆشخانەی کاتی دروست بکرێن.\nلەم رووەوە پێشنیارمان بۆ رێکخراوەکانی هاوکاری نێودەوڵەتی کرد. بەر لە هەموو شتێک دەبێت لیژنەیەکی تایبەت دروست بکرێت. ئەگەرنا درەنگ دەبێت. رێکخراوەکانی هاوکاری و تەندروستی نێودەوڵەتی تا ئێستا هیچ وڵامێکیان نەداوەتەوە. بڕیار وایە لە رۆژانی داهاتوودا هەڵوێستیان ئاشکرا بکەن.\n'تا ئێستا هیچ پشتیوانیەکیان نەکردووین'\nشێخ مووس ئەحمەد هاوسەرۆکی ئۆفیسی پەنابەرانی سەر بە بەڕێوەبەرایەتی خۆسەری باکور و رۆژهەڵاتی سوریا رایگەیاند، نە رێکخراوی تەندروستی جیهانی و نە خاچی سوور و مانگی سووری سوریا لە بەرامیەر بارودۆخی ئاوارەکانی ناوچەکە هیچ رێوشوێنێکیان نەگرتووەتەبەر.\nشێخ موس ئەحمەد وتی:"گەورەترین کێشەی ناو کەمپەکان، کێشەی تەندروستیە. رێکخراوی تەندروستی جیهانیش لەم رووەوە هاوکاریەکانی بۆ پەنابەران وەستاندووە. چونکە دەترسن کارمەندانیان تووشی ڤایرۆسەکە ببن. تا ئێستا لە رووی تەندروستیەوە هیچ هەنگاوێک نەنراوە."\nشێخ موس ئەحمەد لە کۆتایی قسەکانیدا بانگەوازیەکی ئاڕاستەی رێکخراوەکانی بواری هاوکاری نێودەوڵەتی کرد کە لە رووی دابینکردنی پێداویستیە سەرەکیەکان، بە تایبەت لە رووی تەندروستیەوە، هاوکاری بگەیێننە ئەو سەدان هەزار پەنابەرانەی لە ناوچەکەن.\nکۆی سه‌ردان: 19558041


پارتی ژان گرتی، مشکێکی به مردویی بوو!\nدوا به‌دوای کوژرانی ڕۆژنامه نوسی چاونه‌ترس( سه‌رده‌شت عوسمان) و زیاتر له سه‌دو بیست ڕۆژ له‌مه‌وبه‌ر، مه‌سعود بارزانی و حزب و قه‌ڵه‌م به‌ده‌سته ڕسواکانی، له ترسی وشیاری و تووڕه‌یی به‌شێکی به‌رچاو له خه‌ڵکی کوردستان و ژماره‌یه‌کی به‌رچاو له ڕێکخراو و که‌سانی ئینسان دۆست و ئازادیخوازی دنیا، په‌نایان بۆ( کات) برد و له‌گه‌ڵیدا جووت بوون! به‌و ئومێده‌ی دوای چه‌ند ڕۆژێک (ئاوس) بوونی خۆیان رابگه‌یه‌نن و جار جاره له یه‌کێک له خه‌سته‌خانه ئه‌هلی یه‌کانیاندا، سۆنه‌رێکی موخابه‌راتیانه بکه‌ن و وێنه‌ی( به‌ڵێن) ه‌که‌یان پیشانی خه‌ڵکی ناڕازی و تووڕه بده‌ن و هێمنیان بکه‌نه‌وه! هه‌ر مانگ تێده‌په‌ڕی و نه‌یانده‌زانی بڵێن ئه‌و گیانداره چی یه! مامانه‌کان سه‌ریان لێشێوا بوو، هه‌ر ڕۆژه‌ی قسه‌ی یه‌کێکیان قه‌بووڵ ده‌کرا و مژدانه‌ی پێده‌درا و چه‌ند ده‌قه‌یه‌ک دوای ئه‌وه‌ش په‌شیمان ده‌بونه‌وه و پێیان ده‌وت: ئه‌مه‌ش هه‌ر نابێت و له‌به‌ر خۆیانه‌وه ده‌یانوت: ئاخ بۆ سه‌رده‌می ڕێبه‌ری گه‌وره‌ی کوردایه‌تی! ئه‌و کاته کوا خه‌ڵک ئه‌وه‌نده زانیاری یان له‌سه‌ر گیانداران هه‌بوو؟ کوره هه‌ر دوور مه‌ڕۆ 14 ساڵ به‌ر له ئێستا له 31 ی ئابدا مه‌عره‌زێکی گه‌وره‌مان کرده‌وه و به هه‌ڤاڵانی خۆمانمان وت: ئه‌وانه حه‌ره‌س کۆماری نین، ئه‌وانه زێڕه‌ڤانین! ئا ئه‌وانه ده‌بابه نین، ئه‌وانه ئه‌سپی ڕه‌سه‌نی عه‌ره‌بین و هه‌ڤاڵ سه‌دام به دیاری بۆ کوڕ و نه‌وه‌کانی بارزانی نه‌مر هێناونی! یه‌ک که‌سیش چیه، نه‌یوت وا نیه! ته‌نانه‌ت دواتریش توانیمان تاڵه‌بانی و حزبه‌که‌یشی بگه‌یه‌نینه ئه‌و قه‌ناعه‌ته‌ی که ئه‌وه‌ی له 31 ی ئابدا ئه‌وان لێی ترسان خه‌و بوو! کاتێکیشیان وتیان ئه‌ی ئه‌و هه‌موو خوێنه بۆ ڕژا بووه سه‌ر جاده‌کانی هه‌ولێر و ده‌وروبه‌ری؟ به پێکه‌نینه‌وه وتمان عاقڵینه ئه‌وه نه‌وت بوو، ئه‌گه‌ر بڕوا ناکه‌ن فه‌رموون تا به‌شی که‌ین! ئیتر له ڕێگای( ئاشتی) یه‌وه،( به‌رهه‌م) ه‌که‌یشیمان براوبه‌ش کرد و ئه‌وانیش زۆر (به‌ختیار) بوون و هه‌ستیان به ( ئازاد) ی کرد!\nیه‌کێکی تریان وتی: هێشتا هه‌ر باشه.\nبارزانی تووڕه بوو:\n- کوێی باشه گه‌مژه؟\n- قوربان ئه‌وه نی یه به نه‌وشیروان و ده‌سته‌ودایه‌ره‌که‌ی ده‌ڵێین: ئێوه خۆتان مه‌شغوڵ بکه‌ن و (ته‌په ته‌پ)یش نه‌که‌ن و مۆمه‌که‌یش بکوژێننه‌وه، تا ئێمه ئه‌م مشکه مردوه پیشانی خه‌ڵک ده‌ده‌ین و پێیان ده‌ڵێین ئه‌مه:\nـ کۆرپه‌ی ئه‌و هه‌ڵۆ به‌رزه‌فڕه‌ی سه‌ر ئاڵاکه‌ی کوردایه‌تی یه و ئێستا خه‌وتوه!\nئه‌وه‌تا ئه‌وانیش به قسه‌یان کردووین.\nبارزانیش به ده‌نگێکی ئاوسه‌وه وتی :\nـ ده‌ی ده‌ست پێبکه‌ن و مامانه‌کان بانگ بکه‌ن و ڕای بگه‌یه‌نن!\nگوناح پارتی! دوای ئه‌و هه‌موو کاتی ئاوس بوونه، دوای ئه‌و هه‌موو نقه نقه! مشکێکی مردووی بوو! مه‌گه‌ر ته‌نیا ئه‌و که‌سانه باوه‌ڕیان پێبکه‌ن که له خوێنی ڕژاوه‌وه نه‌وتیان کۆکرده‌وه و کۆده‌که‌نه‌وه ! مه‌گه‌ر ته‌نیا ئه‌وانه باوه‌ڕیان پێبکه‌ن که باوه‌ڕیان وایه، ئه‌وه ته‌نیا ته‌په ته‌پی ناو په‌رله‌مانه مشکه مردوه‌کان ڕاده‌چڵه‌کێنێت و ئه‌وه ته‌نیا مۆمه‌که‌ی نه‌وشیروان و گۆڕانه کوردستان ڕوناک ده‌کاته‌وه!


بە ماسكی هەنار خۆت جوانتر بكە\n2021-01-16 [01:34 AM]\nخواردنی میوە بە هەموو جۆرەكانییەوە كە دەوڵەمەندن بە ڤیتامینە جیاجیاكان كە بۆ تەندروستی مرۆڤ سوودیان هەیە، ئەو ئانتی ئۆكسیدانەی كە هەیانە لە ناو هەندێك جۆری میوە دەبنە هۆی جوانی و بریقەداربوونی پێست، جگە لە خواردنی بەكارهێنانی وەك ماسك بۆ دەم و چاو یا پرچ سوودێكی زۆری هەیە، هەنار یەكێكە لە میوانەی كە تامێكی خۆشی هەیە ڤیتامینە جوراوجۆرەكان، ماسكەكەی سوودی زۆری هەیە بۆ دەم و چاو تایبەت بۆ ئەو كەسانەی دەم و چاویان چەورە، روخسارت گەش و سپی دەكات و دەبێتە هۆی لە ناو بردنی پەڵە و زیپكە.\nسوودەكانی ماسكی هەنار چۆنیەتی دروستكرنی و بەكارهێنانی.\n_ ئاوی هەنار سوودی هەیە بۆ ئەو كەسانەی هەست بە ماندوبوون و تێكچوونی روخساریان دەكەن، دەبێتە هۆی جوانی و گەشبوونی روخسار، ئاوی هەنار بدە لە دەم و چاوت بۆ ماوەی 20 خولەك مەساجی پێبكە دواتر بە ئاوی شلەتین بیشۆ، بۆ ئەوەی زیاتر سوودی لێ وەرگریت هەفتەی دووجار ئەمە بكە.\n_ دوو كەوچكی نان خواردن ئاوی هەنار، یەك كەوچكی بچوك خامەی كم چەور، كەوچكێك ئاوی لیمۆ تێكەڵا بكە و بە هێواشی بیدە لە روخسارت بۆ ماوە 15 خولەك بهێڵەرەوە دواتر روخسارت بە ئاوی سارد بشۆ.\n_ چوار كەوچكی نان خواردن ئاوی هەنار، دوو كەوچكی بچوك ئاوی لیمۆی تازە، سێ كەوچكی نان خواردن چای سەوزی تازە دەمكراو تێكەڵا بكەن و بیدەن لە دەم و چاو جوان مەساجی پێ بكەن بە تایبەت ئەو شوێنانەی پەڵەی رەشیان هەیە زیاتر مەساج بدەن، بۆ ماوەی دە خولەك بهێڵەرەوە دواتر بە ئاوی شلەتین بیشۆ.\n_ دنكی هەنارێك لەگەڵا شەش كەوچكی نان خواردن ماستی كم چەور دەكەیە خەڵاتە تا جوان تێكەڵا دەبێت و وەك مەعجونی لێدێت، جوان بیدە لە روخسارت، لەم حاڵەتەدا ئارام و لەسەرخۆبە، بۆ ماوەی 15 خولەك لەسەر پێستت بهێڵەرەوە دواتر بە ئاوی گەرم بشۆ، بۆ سوود وەرگرتن لەم جۆرە ماسكە هەفتەی دووجار بەكار بهێنن.\nئەم هەواڵە 1735جار خوێندراوەتەوە


وەزیری تەندروستی هەرێمی کوردستانی عێراق ڕایگەیاندا چه‌ند حاڵه‌تێکی نوێی توشبوون بە ڤایرۆسی کۆرۆنا له هه‌ولێر تۆمار كراون.\nد. سامان به‌رزنجی وه‌زیری ته‌ندروستی حكومه‌تی هه‌رێمی كوردستانی عێراق، هاوکاتی سەردانەکەی بۆ شاری هەڵەبجە،سه‌نته‌ری هه‌ناسه‌دانی ده‌ستكردی له نه‌خوشخانه‌ی چاره‌سه‌ر كردنی بریندارانی چه‌كی كیمیاوی به‌سه‌ر كرده‌وه، و ڕایگەیاند "له ڕێگه‌ی ئه‌و ڕێكارانه‌ی گیراونەتە بەر، تۆمار كردنی حاڵه‌ته‌كانی توشبوون بە ڤایرۆسی کۆرۆنا به‌ره‌و كه‌م بوونه‌وه ده‌چن.\nله وه‌ڵامی پرسیارێكی په‌یامنێری ده‌نگی ئه‌مریكادا سه‌باره‌ت به نادرنه‌وه‌ی چه‌ند كه‌ره‌نتینه كراوێك كه دوای ناردنه‌وه‌یان ده‌ركه‌وتووه توشی ڤایرۆسەکە بوون، وەزیری تەندروستی حکومەتی هەرێمی کوردستانی عێراق دەڵێت "پێویسته ئه‌وانه‌ی له‌كه‌ره‌نتینه‌كان ده‌نێرێنه‌وه هیچ كه‌سێك سه‌ردانیان نه‌كات.\nفه‌رحان هه‌ورامانی په‌یامنێری ده‌نگی ئه‌مریكا ڕاپۆرتێكی ئامادەکردووە:


دایكێك به ئه‌شكه‌نجه‌دان منداڵه‌كه‌ی ده‌كوژێت\nله تاوانێكی سه‌رنجڕاكێشدا له وڵاتی ئیماڕات، دایكێك هه‌ستا به لێدانی كوڕه ته‌مه‌ن 14 ساڵه‌كه‌ی به توندترین شێوه و دواجار كوڕه‌كه له‌ژێر كاریگه‌ری ئه‌شكه‌نجه‌كانی دایكی، له نه‌خۆشخانه گیانی له ده‌ست دا.\nله‌وباره‌یه‌وه خزمه‌تكاره ئه‌نده‌نووسیایییه‌كه‌ی ئه‌و ماڵه، له دادگای تاوانه‌كانی دوبه‌ی، گه‌واهی له‌سه‌ر تاوانه‌كه داوه و رای گه‌یاندووه كه دایكی ئه‌و كوڕه كه ته‌مه‌نی 33 ساڵه، به‌رده‌وام به شێوه‌یه‌كی بێ ویژدانانه له منداڵه‌كه‌ی داوه، ته‌نانه‌ت جاری وا هه‌بووه بۆ ئازاردان به‌سه‌ر سكی كه‌وتووه و له‌سه‌ری وه‌ستاوه.\nله‌وباره‌یه‌شه‌وه رۆژنامه‌ی "ئاڕائـ"ی هه‌واڵی بڵاوی كردووه‌ته‌وه كه ئه‌و ژنه منداڵه‌كه‌ی ناچار كردووه ئه‌و كاتانه‌ی باوكی گه‌ڕاوه‌ته‌وه ماڵه‌وه، نه‌گری و باسی لێدانه‌كانی ئه‌و نه‌كات.\nپووری منداڵه‌كه كه هاوكات خوشكی تاوانباره، رای گه‌یاندووه كه ئه‌و كاتانه‌ی سه‌ردانی كردوون، به‌رده‌وام هه‌ستی به شوێنه‌واری گریان و بێ تاقه‌تی كردووه له‌سه‌ر رووخساری منداڵه‌كه، هه‌روه‌ها شوێنه‌واری شینبوونه‌وه‌ی جێگه‌ی ئه‌شكه‌نجه‌ی له‌سه‌ر قاچی بینیوه.\nبه‌گوێره‌ی هه‌واڵه‌كان، له ئێسته‌دا كه‌یسه‌كه له دادگایه و دوا حوكم له‌باره‌ی تاوانباره‌كه‌وه نه‌دراوه، لێكۆڵینه‌وه‌ش له هۆكاری تاوان به‌رده‌وامی هه‌یه.\nتەنیا سێ ژن لەگەڵ زیاتر لە هەزار و 500 پیاوی عەرەبدا سەرجێیی دەكەن\nپێنج دیپلۆماتكاری ئیمارات له ته‌قینه‌وه‌یه‌كدا كوژران


سبەینێ دوو چالاکوانى دیکەى بادینان لە هەولێر دادگایی دەکرێن\n3576 جار خوێندراوەتەوە\nچاوگێک لە دادگای هەولێر بەئێن ئاڕ تی راگەیاند، دواى سزادانیان بە شەش ساڵ سبەینێ بۆ جارێکى دیکە دوو لە چالاکوانی بادینان دادگایی دەکرێن.\nنرخی نەوت ٧٥ دۆلاری تێپەڕکرد\nئومێد چۆمانی پەیامنێری ئێن ئاڕ تی لە هەولێر رایگەیاند، سبەینێ پێنجشەممە هەریەکە لە بەدەل بەرواری و ئومێد بەرۆشکی رۆژنامەنووس لە دادگای هەولێر دادگایی دەکرێن.\nبە گوێرەی زانیارییەکانی پەیامنێری ئێن ئاڕ تی، ئومێد بەرۆشکی رۆژنامەنووس جارێکى دیکە لە دادگای هەولێر لەسەر دۆسیەیەکى دیکە دادگایی دەکرێت.\nباسى لەوەشکرد، بڕیارە بۆ جارى یەکەم و دواى ساڵێک زیندانیی بەدەل بەرواریی دادگایی بکرێت.\nراشیگەیاند، بڕیارە سبەینێ کەسوکارى هەردوو زیندانیکراوەکە لەکاتى دادگاییکردنیان ئامادەبن.\nئەمەش دوای ئەوە دێت، ئەو دوو چالاکوانە لەلایەن پۆلیسی دهۆکەوە دەستگیرکران و دواتریش، لەلایەن دادگای دهۆکەوە بە تۆمەتی خراپ بەکارهێنانی ئامێرەکانی پەیوەندی و رێکخستنی خۆپیشاندان بڕیاری زیندانیکردنیان بۆ دەرکرا.\nسەرباری رەخنە و داواکارییە ناوخۆیی و نێودەوڵەتییەکان بۆ ئازادکردنیان، لەمانگی ئایاری ئەمساڵدا، سەرۆكایەتی دادگای پێداچوونەوەی هەرێم بڕیاری دادگای تاوانەکانی هەولێری بۆ پێنج رۆژنامەنووس و چالاكوانی بادینان پەسەندكرد و سزای شەش ساڵ زیندانيكردنیان بەسەردا درا .\nماوەی زیاتر لە حەوت مانگە، ژمارەیەک رۆژنامەنوس و چالاکوانێکی مەدەنی لە بادینان دەستبەسەرکراون و لە شوباتی ئەمساڵیشدا، دادگای تاوانەکانی هەولێر پێنجیانی دادگاییکرد و سزای شەش ساڵ زیندانیکردنی بۆ هەریەک لەوان دەرکرد.


◄ Resultaat: Found 47, page 1 of 5 Artikelen per pagina: 🗐 1 🗐 5 🗐 10 🗐 25 🗐 50 🗐 100\n📕 Lînînîzım û Meseley Nîştîmanî Bibliotheek\n📅 Toegevoegd op Aug 11 2016 10:15AM\n👁 Dit item is 6,082 keer bekeken\nY.Sıtalîn Gorînî: N. T 1956 [ Meer... 👁] 📕 ✖ 0 0 ✔ 99% ✍ H.B. 11-8-2016 10:15:47\n📕 ئەفسانەی بۆرژوازیی میللی و پێشکەوتنخواز Bibliotheek\n📅 Toegevoegd op Sep 7 2011 3:45PM\n👁 Dit item is 9,379 keer bekeken\nمەنسوور حیکمەت وەرگێڕانی: رێبواری شاعیر و ناسری ح [ Meer... 👁] 📕 ✖ 0 0 ✔ 99% ✍ H.B. 7-9-2011 15:45:38\n📕 ئەفسانەی چی بکەین Bibliotheek\n📅 Toegevoegd op Dec 17 2011 5:26PM\n👁 Dit item is 6,833 keer bekeken\nئەحمەد هاوڕێ [ Meer... 👁] 📕 ✖ 0 0 ✔ 99% ✍ H.B. 17-12-2011 17:26:16\n📕 بەرەو چەپ ! بەرەو دامەزراندنی بەرەی سوور! Bibliotheek\n📅 Toegevoegd op Aug 6 2013 2:19PM\n👁 Dit item is 12,428 keer bekeken\nنووسینی : سەلام عەبدوڵڵا [ Meer... 👁] 📕 ✖ 0 0 ✔ 99% ✍ H.B. 6-8-2013 14:19:16\n📕 بەشێک لە نامە و نووسراوەکانی مارکس، ئەنگلس و لینین Bibliotheek\n📅 Toegevoegd op Jan 15 2012 6:56PM\n👁 Dit item is 10,897 keer bekeken\nوەرگێڕانی لە ئەڵمانییەوە: سەلام عەبدوڵڵا 2002 [ Meer... 👁] ✖ 📕 ✖ 0 0 ✔ 84% ✍ H.B. 15-1-2012 18:56:51\n📕 بەیاننامەی پارتی کۆمۆنیست - مانیڤێست Bibliotheek\n📅 Toegevoegd op Dec 2 2011 4:41PM\n👁 Dit item is 12,763 keer bekeken\nکاڕڵ مارکس و فریدریک ئەنگلس جەلال دەباغ کردوویەتی [ Meer... 👁] 📕 ✖ 0 0 ✔ 99% ✍ H.B. 2-12-2011 16:41:23\n📕 پرەنسیبەکانی کۆمۆنیزم Bibliotheek\n📅 Toegevoegd op Jun 10 2012 4:51PM\n👁 Dit item is 3,510 keer bekeken\nنوسینی: ئەنگلس وەرگێڕانی: نزار عەبدوڵڵا [ Meer... 👁] 📕 ✖ 0 0 ✔ 96% ✍ H.B. 10-6-2012 16:51:49\n📕 پۆپەری کڵۆڵ و کڵۆڵیی هەمیشەیی لیبڕاڵیزم Bibliotheek\n📅 Toegevoegd op Dec 27 2011 8:03PM\n👁 Dit item is 2,889 keer bekeken\nتوێژینەوەیەکی رەخنەگرانەی بەراووردکارییە محەمەدی [ Meer... 👁] ✖ 📕 ✖ 0 0 ✔ 72% ✍ H.B. 27-12-2011 20:03:25\n📕 پۆست کۆمۆنیزم Bibliotheek\n📅 Toegevoegd op Jan 8 2020 6:26PM\n👁 Dit item is 104 keer bekeken\nناوی کتێب: پۆست کۆمۆنیزم ناوی نووسەر: ڕیچارد ساکو [ Meer... 👁] 📕 ✖ 0 2 ✔ 99% ✍ Z.S. 8-1-2020 18:26:53\n📕 تیۆریی مارکسیستی و پڕۆلیتاریا Bibliotheek\n📅 Toegevoegd op Dec 22 2019 7:16PM\n👁 Dit item is 152 keer bekeken\nڕۆزا لۆکسمبێرگ خەباتی چینایەتی بۆ گرتنە دەستی دەس [ Meer... 👁] 📕 ✖ 0 0 ✔ 99% ✍ Z.S. 22-12-2019 19:16:15\n| Pagina wordt gegenereerd in: 11,934 seconde(n)!


ئازادبوونی بەندکراوی سیاسی کورد دیاکۆ باڵکی لە بەندیخانەی ناوندی شاری مەریوان – خۆڕاگری\nHomeهەواڵئازادبوونی بەندکراوی سیاسی کورد دیاکۆ باڵکی لە بەندیخانەی ناوندی شاری مەریوان\nئازادبوونی بەندکراوی سیاسی کورد دیاکۆ باڵکی لە بەندیخانەی ناوندی شاری مەریوان\n۱۴۰۰/۱۰/۲۰ هەواڵ, پڕۆفایل\nخۆڕاگری : لە ماوەی ڕۆژانی ڕابردوو بەندکراوی سیاسی کورد “دیاکۆ باڵکی” تەمەن ٢٦ساڵ و خەڵکی شاری مەریوان کە سزای ١٨مانگ بەندکرانی بە سەردا سەپێندرابوو دوایی تێپەڕاندنی ٩مانگ بەندکران و چاوپۆشی لە ٩مانگی کۆتایی سزاکەی لە بەندیخانەی ناوەندی شاری مەریوان ئازاد کرا.\nجێگای ئاماژەیە کە ئەو هاووڵاتییە پێشتر مانگی بەفرانباری ١٣٩٧ی هەتاوی لە لایەن هێزە ئەمنییەکانی شاری مەریوان دەستبەسەر و دوایی ٣٥ ڕۆژ ڕاگرتنی لە ژووری تاکەکەسی بە دانانی بارمتە وبە شێوەی کاتی ئازاد کرا و دواتر لە لایەن دادگای شۆڕشی شاری مەریوان بە تۆمەتی پڕۆپاگاندا بە دژی ڕێژیمی کۆماری ئیسلامی ئێران سزای ٦مانگ بەندکرانی بەسەر دا سەپێندرا بە مەبەستی تێپەڕاندنی ماوەی سزاکەی ڕەوانەی بەندیخانەکرا .\nناوبراو کاتێک لە بەندیخانەدا بوو لە دۆسییەیەکی تازاەدا بانگهێشتی دادگا کرابوو و دوایی ئازادبوونی لە لایەن دادگای شۆڕشی شاری مەریوان بە تۆمەتی هاوکاری لەگەڵ یەکێک لە حیزبە کوردییەکانی دژبەری ڕێژیمی کۆماری ئیسلامی ئێران سزای ٥ساڵ بەندکرانی بە سەردا سەپیندرا کە لە لایەن دادگای پێداچوونەوە سزاکەی بۆ ٢ساڵ و ٦مانگ و دواتر بۆ ١٨مانگ کەم کرابوویەوە.\nئەو هاووڵاتییە مانگی بانەمەڕی ١٤٠٠ی هەتاوی بە مەبەستی جێبەجێ کردنی ماوەی سزاکەی ڕەوانەی بەندیخانەی ناوەندی شاری مەریوان کرابوو.\nناوەندی سەبتی ئەحواڵی شاری کامیاران سەرەڕایی تۆمار نەکردنی چۆنییەتی مردنی شەهید حەیدەر قوربانی هۆیی مردنی نابراوی نائاشکرا تۆمارکردووە\nهێرشی هێزە نیزامییەکانی بەندیخانەی ناوەندی شاری ورمێ بۆ سەر بەندکراوانی سیاسی ومەزهەبی بە مەبەستی گواستنەوەیان بۆ بەندێکی تازە دروست کراو لە بەندیخانە


ئەنجومەنی وەزیران پەیڕەوی پیادەکردنی پیشەی ژمێریاریی و وردبینی لە هەرێمی کوردستان پەسەند کرد | دەزگاى زارى کرمانجى\nسەرۆکی ئەنجومەنی وەزیران جەختی لەوە کردەوە وەک بەشێک لە هێڵە گشتییەکانی کابینەی نۆیەمی حکومەتی هەرێمی کوردستان و چاکسازیکردن لە داهات و بۆ رێگەگرتن لە خۆدزینەوە لە دانی باج و رەسمی گومرگی کە بەشێکی داهاتی گشتی پێکدێنن ، هەروەها لە پێناو گەیشتنی فەرمانگەکانی باج و گومرگ بە زانیاریی دروست سەبارەت بە داهاتی پڕۆژەکانی باجدەران، پێویستە دامەزراوەکانی حکومەت و کۆمپانیاکانی کەرتی تایبەت بە شێویەکی پیشەییانە و لە چوارچێوەی یاساو رێنماییەکاندا وربینی تەواو لە ژمێریارییەکانیاندا بکرێت بەهەماهەنگی لەگەڵ وەزارەتی دارایی و ئابووری لە پێناو ئاسانکاریکردن لە کاروباری باجدا . هەروەها پەیمانگای باڵای پێگەیاندنی ژمێریار و وردبینانیش بخرێتە سەر وەزارەتی خوێندنی باڵا و تویژینەوەی زانستی ، بۆ پێگەیاندنیان بە شێوازێکی ئەکادیمیانە و بە پێی پێوەرە زانستییەکان. دوای گفتوگۆکردن دەربارەی پڕۆژەی پەیڕەوەکە ، ئەنجومەنی وەزیران بە کۆی دەنگ پەسەندی کرد.


هاوڵاتیان: میدیاکان داگیرکارییەکان وەک خۆی ناخەنەڕوو – کوردی – RojNews.News\nهاوڵاتیان: میدیاکان داگیرکارییەکان وەک خۆی ناخەنەڕوو\n28/02/2020 - 10:30:49 pm\nپێنجشەممە, 9 أغس 2018 – 08:21 ڕۆژنیوز – بۆتان گەرمیانی\nدەوڵەتی تورک لە ڕێگەی داگیرکارییەکانییەوە ناوچە سنورییەکانی باشوری کوردستان وێران دەکات، بەڵام بەشێکی میدیاکانی باشوری کوردستان لەوە بێدەنگن، لەو بارەیەوە ڕۆژنامەنووسان و چالاکوانانی مەدەنی گەرمیان بۆ ڕۆژنیوز دەدوێن.\nکاروان ئەحمەد، چالاکوانی مەدەنی، بۆچوونی وایە: لە پرسی داگیرکارییەکانی دەوڵەتی تورک بۆ سەر باشوری کوردستان، بەرپرسیارێتیی ئەخلاقیی دەکەویتە سەر تەواوی میدیا کوردییەکان، بۆ پیشاندانی بە کۆمەڵگا و جیهان.\nکاروان بە نیگەرانییەوە دەڵێت: دەبینین تورکیا تا قوڵایی خاکی باشوری کوردستان داگیرکاریی کردووە، لەبەرامبەردا زۆر بە کەمی میدیاکان باسی دەکەن، ئەمەش بەڵگەیە لەسەر ئەوەی کە دەسەڵاتی باشوری کوردستان بە میدیا و هەموو جومگەکانییەوە دابەش بووە بەسەر دوو بەرەدا، بەرەیەک نۆکەرێتیی تورکیا دەکات و ئەویتر ئێران.\nهەروەها ئەحمەد حەمید، ڕۆژنامەنووس، باس لەوە دەکات: بە پێویستی دەزانم، کە میدیاکان بە گرنگییەوە کار لەسەر هەر دەستدرێژییەکی دەرەکی بکەن، کە بکرێتە سەر هەرێمی کوردستان، بەڵام بەهۆی دابەشبوونی میدیاکان بەسەر حزبەکان، بەشی زۆری میدیاکان پەیامی ڕاستەقینە و سەربەخۆیی خۆیان لەدەستداوە.\nئەوەشی وت: ئەم دابەشبوونەش وادەکات هەر حزبێک و بەپێی ئەجێندا و بەرنامە و بەرژەوەندییەکانی خۆی ئەو میدیایە ئاڕاستەبکات، کە سەربە خۆیەتی، ئەم ئاراستەکردنەش ڕووماڵ و پەخش و کاری میدیاکە دیاریکراو و سنووردار دەکات، ناتوانێت ڕاستییەکان وەکخۆی بخاتەڕوو.\nکامەران ئەنوەر چالاکوانی مەدەنی، ئاماژەی بەوەکرد: یەکێک لە هۆکارە سەرەکییەکانی لاوازی هەڵوێستی کۆمەڵگا دژی داگیرکارییەکان، بۆ میدیاکان دەگەڕێتەوە، چونکە میدیاکان نەیانتوانیوە کارێکی ئەوتۆ بکەن کە مەترسییەکان نیشان بدەن.\nئەو چالاکوانە بە پێویستیشی دەزانێت، کە میدیا کوردییەکان تا ئاستی نێودەوڵەتیی ئامانج و مەترسییەکانی داگیرکاریی دەوڵەتی تورک بخەنەڕوو، دەشڵێت: “زۆربەی میدیاکان و بەتایبەتی میدیاکانی پارتی، کار لەسەر پەردەپۆشکردنی داگیرکاریی دەکەن، بۆیە دەبێت خەڵک دەنگی ناڕەزایەتی بەرزکاتەوە و ئەم جاشایەتییە قبووڵ نەکات”.\nیاسای تیرۆر دەبێتە جێگەی مەترسی لە هەرێمی کورستان\nهەولێر و بەغدا لەسەر كردنەوەی ڕێگەی كەركوك ڕێككەوتن


“تورکیا گۆشەگیری سەر ئۆجالان وه‌ك كارتی فشار دژ بە گەلی کورد بەکار دێنێت” – کوردی – RojNews.News\n18/03/2020 - 3:13:44 pm\nدووشەممە, 9 مار 2020 – 07:53 ڕۆژنیوز ـ هاوڕێ كرێكار\nده‌ربڕینی ناڕه‌زایه‌تی گه‌لی باشوور له‌به‌رامبه‌ر گۆشه‌گیركردن و ئازادنه‌كردنی عه‌بدوڵا ئۆجالان ڕێبه‌ری گه‌لی كورد، به‌رده‌وامی هه‌یه، كه ٢١ ساڵ به‌ر له ئێستا له لایه‌ن ده‌وڵه‌تی تورك و هاوپه‌یمانه‌كانی له گه‌له‌كۆمه‌یه‌كی نێوده‌وڵه‌تیدا ده‌ستگیركراو خرایه زیندانه‌وه، توێژه‌جیاجیاكانی شاره‌دێی ڕزگاری سه‌ر به شارۆچكه‌ی كه‌لاری ناوه‌ندی ئیداره‌ی گه‌رمیان له‌و باره‌یه‌وه بۆ ڕۆژنیوز قسەیانکرد.\nجه‌مال شكور، مامۆستا له زانكۆی گه‌رمیان، پێیوایە گۆشەگیری سەر عه‌بدوڵا ئۆجالان، وه‌ك كارتێكی فشاروایه، توركیا به‌رامبه‌ر به‌گه‌لی كورد به‌كاری ده‌هێنت، چونكه توركیا ئێستا بۆی ده‌ركه‌وتووه ئۆجالان تەنها سەرۆکی پارتێکی کوردیی نیە، بەڵکو بەشێکە لە ناسنامەی میللەتێک، بۆیە گۆشەگیركردنی سەر ئه‌و سه‌ركرده‌یه مانای گۆشەگیری سەر هەموو كورده، به‌داخیشه‌وه هه‌ڵویستی سه‌ركردایه‌تی كورد له باشوور لە بەرامبەر پرسێکی ئاوا تەواو شەرمنانەیە.\nئه‌وه‌شی وت کە “پێویسته خۆپیشاندان و ناڕه‌زایه‌تی به‌رفراوان له هه‌رچوارپارچه‌ی كوردستان و هانده‌ران ڕێكبخرێت و فشار له‌سه‌ر نه‌ته‌وه‌یه‌كگرتووه‌كان و په‌رله‌مان و دادگای ئه‌وروپا دروستبكرێت، تا توركیا ناچار بكه‌ن ئه‌و گۆشه‌گیرییه‌ی خستویه‌تیه سه‌ر ئۆجالان كۆتایی پێبهێنێت.\nهەر دەربارەی گۆشەگیری، محه‌مه‌د حاجی عومه‌ر، كارگێڕی مه‌ڵبه‌ندی ١١ی گه‌رمیانی یه‌كێتی نیشیتمانی كوردستان، وتی: به‌هۆی تێكچوون و لێكترازانی ناوماڵی كورد، توركیا به‌و شێوازه مامه‌ڵه له‌گه‌ڵ عه‌بدوڵا ئۆجالان ده‌كات، ئه‌گه‌ر كورد خاوه‌نی یه‌ك ده‌نگ و یه‌ك گووتاری سیاسی هه‌بێت و خاوه‌نی یه‌كێتی نه‌ته‌وه‌یی بێت هه‌رگیز ئه‌و ڕژێمه ناتوانێت له‌گه‌ڵ سه‌ركرده‌یه‌كی كورد به‌وشێوه‌یه ئێستا مامه‌ڵه بكات.\nئەوەشی دوپاتکردەوە کە “له‌به‌ر ئه‌وه‌ی ئێستا ئۆجالان موڵكی سه‌ركرده‌ی میلله‌تێكه، پێویسته گه‌لی كورد به‌یه‌كه‌وه ده‌ست له‌ناو ده‌ست بنێت هه‌موو په‌یوه‌ندییه نێوده‌وڵه‌تیه‌كان به‌كار بێنێت كه له‌گه‌ڵ وڵاتان هه‌یه‌تی، بۆ فشار خستنه سه‌ر توركیا تا ئه‌و سه‌ركردەیه ئازاد بكات”.


📖 بۆچی ئێران لەگەڵ ریفراندۆمدا نییە؟ Статьи\n📅 Добавлен Jul 24 2017 1:26PM\n👁 Этот пункт был просмотрен раз 3,098\nتەحسین تەها چۆمانی ئێران تاوەکو ئێستا لەگەڵ پرسی [ Больше... 👁] ✖ ✖ ✖ 0 0 ✔ 98% ✍ H.B. 24-7-2017 13:26:55\n📖 بۆچی حزبە بچووکەکان چەکدار دەکرێن؟ Статьи\n📅 Добавлен May 9 2017 11:06PM\n👁 Этот пункт был просмотрен раз 1,914\nتەحسین تەها چۆمانی حزبە بچووکەکان بۆچی چەکدار دەک [ Больше... 👁] ✖ ✖ ✖ 0 1 ✔ 98% ✍ H.B. 9-5-2017 23:06:28\n📕 بەغداد - کوردستان библиотека\n📅 Добавлен May 29 2019 12:53AM\n👁 Этот пункт был просмотрен раз 1,110\nچەند سەرنجێک لە بارەی تەنگژەی حزبایەتی چاوپێکەوتن [ Больше... 👁] ✖ ✖ 0 2 ✔ 98% ✍ Z.S. 29-5-2019 0:53:05\n📖 دوای یەک ساڵ لە کودەتاکەی تورکیا Статьи\n📅 Добавлен Jul 24 2017 1:30PM\n👁 Этот пункт был просмотрен раз 1,947\nتەحسین تەها چۆمانی ئەمڕۆ یەک ساڵ بە سەر ئەو کودەت [ Больше... 👁] ✖ ✖ ✖ 0 0 ✔ 98% ✍ H.B. 24-7-2017 13:30:17


هه‌رێمی کریمیا ڕۆژی یه‌کشه‌ممه ڕیفراندۆم ده‌کرێت\nی مانگی سێ ١٥, ٢٠١٤\nچاوه‌ڕوان ده‌کرێت ئه‌مڕۆ شه‌ممه ئه‌نجومه‌نی ئاسایشی نه‌ته‌وه یه‌کگرتووه‌کان ده‌نگ له‌سه‌ر به‌رنوسی بڕیارێک بدات که له‌لایه‌ن وڵاته یه‌کگرتووه‌کانی ئه‌مه‌ریکاوه داڕێژراوه و داوا له وڵاتان ده‌کات ئه‌نجامه‌کانی ڕیفرادۆمی هه‌رێمی کریمیا په‌سه‌ند نه‌که‌ن.\nبه‌ر له ڕیفراندۆمه‌که‌ی ڕۆژی یه‌کشه‌ممه ژماره‌یه‌ک که‌س له کریمیا ناڕه‌زاییان به‌رامبه‌ر کۆنتڕۆڵ کردنی هه‌رێمه‌که‌یان له لایه‌ن ڕوسیاوه ده‌رده‌بڕن.\nیه‌کێک له خۆپیشانده‌ران ڕایگه‌یاند "پوتین ده‌رچۆ ئێمه ده‌مانه‌وێت ئاشتی له وڵاتماندا هه‌بێت. کریمیای ئۆکرانیا ئۆکرانیایه، کریمیا ڕوسیا نییه. له‌گه‌ڵ سه‌ربازه‌کانتا بگه‌ڕێنه‌وه نا بۆ ڕیفراندۆم"\nوه‌زیری ده‌ره‌وه‌ی ئه‌مه‌ریکا جۆن کێری ڕۆژی هه‌ینی بۆ شه‌ش کاتژمێر له‌گه‌ڵ وه‌زیری ده‌ره‌وه‌ی ڕوسیا سه‌رگێ لاڤرۆڤ له له‌نده‌ن کۆبۆوه له هه‌وڵێکدا بۆ چاره‌سه‌رکردنی ئاڵۆزییه‌کانی کریمیا به‌ڵام هیج چاره‌سه‌رێک نه‌بوو.\nله کاتێکدا له کۆشکی سپی پێشوازی له سه‌رۆکی ئیرله‌ندا کرد سه‌رۆک ئۆباما گوتی " ئێمه به‌رده‌وام هیوا ده‌خوازین چاره‌سه‌رێکی دیپلۆماسی بدۆزینه‌وه به‌ڵام ئه‌مه‌ریکا و ئه‌وروپا هاوڕان نه‌ک ته‌نها له په‌یامه‌که‌یاندا له‌سه‌ر سه‌روه‌ره‌ی ئۆکرانیا به‌ڵکو له‌سه‌ر ئه‌وه‌ش که ده‌بێت هه‌لو به‌ره‌نجامێک هه‌بێت بۆ سه‌رپێچی کردن له‌و سه‌روه‌رییه".


زایینی: ٠٨-٠١-٢٠١٤ - هەتاوی: ١٣٩٢/١٠/١٨ - ١٢:٤٩ تاران قه‌باره‌ی فۆنت:\nکوردستان میدیا: تارا عیزەتی‌زادە شێوەکاری کوردی تەمەن ١٣ی ساڵەی خەڵکی گەیلان‌غەربی پاریزگای کرماشان، لە چوارەمین کێبڕکێی نێودەوڵەتیی شێوەکاریی پاراستنی ژینگە لە وڵاتی ژاپۆن توانیی سەرکەوتن بەدەست بێنێت.\nهەواڵدەرییە نێوخۆیی‌یەکان بڵاویان کردەوە، ئەو مێرمنداڵە شێوەکارە، هەوڵ و ماندووبوونی بنەماڵەیەکی کورد لە کاتی سێوڕنین لە چوارچێوەی کارێکی هونەریدا خولقاندووە.\nتارا تاقە بەشداربووی کورد و ئێرانیی کێبڕکێیەکانی ''کائۆ''یە کە وێڕای وەرگرتنی خەڵات، دیپلۆمی ئیفتیخاریشی پێ بەخشراوە.\nئەو هونەرمەندە کوردە، ژنان و پیاوانی کورد بە جلوبەرگی کوردییەوە لەنێو باخێکی پڕ لە دارسێودا کە سەرقاڵی چنینینی سێوەکانن، کێشاوەتەوە.\nلە هەمان کاتدا دایکێک کە سەرقاڵی دەم کردنی چایی‌یە و باوکێک کە خەریکی خواردنی ژەمی قاوەتووە و منداڵێک کە سەرقاڵی خوێندنی وانەکانییەتی و هەروەها منداڵیکی دیکە کە خەریکی کایەکردن لە قەراخی چۆمێک دایە، توخمە سەرەکییەکانی ئەو بەرهەمەی ''تارا''ی پێکهێناوە.\nکێبڕکێی نێودەوڵەتیی شێوەکاریی ژینگە (کائۆ) لە وڵاتی ژاپۆن چوارەمین خولی خۆی بە بەشداریی ٤٩ وڵات لە چوارچێوەی ٨ هەزار و ٥١٦ بەرهەمی شێوەکاری بەڕێوەچوو.


مەراسیمێكی ڕێزلێنان بۆ سەركەوتووانی پرۆسەی دڵنیایی جۆری بەڕێوەچوو – زانکۆی پۆلیتەکنیکی سلێمانی\nئەمڕۆ 28-9-2020 لە ڕاگرایەتی کۆلێجی تەکنیکی ئەندازیاری لەسەر ڕاسپاردەی پ.ی.د.ئالان فەرەیدون عەلی ئەمین سەرۆکی زانکۆی پۆلیتەکنیکی سلێمانی مەڕاسیمێکی ڕێزلێنان بۆ هەربەك لە پ.د.هیپم کریم مامۆستا لە بەشی ئەندازیاری گەیاندن و م.اودێر محمد مامۆستا لە بەشی ئەندازیاری گەیاندن ئەنجامدرا .\nلەلایەن پ.ی.د.عطاء شێخ کریم ڕاگری کۆلێج و بەئامادەبوونی ئەندامانی ئەنجومەنی کۆلێج بڕوانامەی ڕێزلێنان پێبەخشرا لەپای پابەندبوونیان بەتوێژینەوەی زانستی و بەرزڕاگرتنی ئاستی خوێندنی باڵاو بەدەستهێنانی پلەی (دووەم، سێیەم) لە پرۆسەی دڵنیایی جۆری لەسەر ئاستی کۆلێجی تەکنیکی ئەندازیاری.\nلە مەڕاسیمەکەدا ڕاگری کۆلێجی ئەندازیاری پیرۆزبایی ئاراستەكردن و هیوای سەرکەوتن و کاری باشتری بۆ خواستن.


دونیا بۆچی وای بەسەرهات؟\nدەوترێت باڵندەی زیرەک بە دەنوک پێوەدەبێت. ئەو وڵاتانەی پێشتر سیستەمی تەندروستییەکانیان هێندە بەهێزبوو تەنها مردویان زیندونەدەکردەوە، ئێستا لەهەموان خراپتر بە داوی کۆرۆناوە بون، لەنمونەی ئەمریکا، ئەڵمانیا، ئیتاڵیا، بەریتانیا و کەنەدا. بەڵام پرسیارەکە ئەوەیە: بۆچی وایان بەسەرهات؟\nلەو رۆژەوەی ئەم ڤایرۆسە بڵاوبۆتەوە، من سەرقاڵی لێکۆڵینەوەم لەم پرسیارە، ئەوەش کە تائێستا دەستگیرم بوە ئەمەیە:\nیەکەم: لە ئەدەبیاتی رۆژانەی ئینگلیزەکاندا وشەیەک هەیە پێیدەڵێن: "underestimation"، واتە ژێرهەڵسەنگاندن. بەمانای ئەوەی کەسێک لێکدانەوەو حسابکردنی بۆ شتێک یان بابەتێک کورتدەهێنێت، یان وەک پێویست حسابی بۆ ناکات. دونیای خۆرئاوا لەسەرەتاوە توشی ئەم هەڵە کوشندەیە بون. پێیانوابو قەڵای سیستمی تەندروستیەکانیان لەوە بەهێزترە، کۆرۆنا بیلەرزێنێت. تەنانەت لەسەرەتادا کە بەرپرسانی رێکخراوی تەندروستی جیهانی، هۆشداریان لەبڵاوبونەوەی پەتاکە راگەیاند، وتیان پەیامەکەمان بۆ وڵاتە دواکەوتوەکانە، ئەوانەی سیستمی تەندروستیان فشۆڵە. ئەو رۆژەیش کە ترەمپ کۆبونەوەی هەبوو لەگەڵ نێچیرڤان بارزانی، لەکۆتایی دیدارەکەیان رۆژنامەنوسێک لەبارەی گەیشتنی یەکەمین حاڵەتی کۆرۆنا بە ئەمریکا پرسیاریکرد، بەڵام ترەمپ بەلوتبەرزییەکەوە وتی، هیچ نیە فشەیە، باشترین تیمی پرۆفێشناڵمان هەیە و عیلاجی دەکەین. بەڵام تا ترەمپ گەڕایەوە ئەمریکا، کۆرۆنا دەستی نایە بینەقاقای نەخۆشەکەی واشنتۆن و هەناسەی لێبڕی. ئێستا بەرپرسانی ئەمریکا دەڵێن: رەنگە یەک چارەگە ملیۆن ئەمریکی ببنە قوربانی کۆرۆنا (بی بی سی). ئەم هەستی لوتبەرزییە داچۆڕابۆوە خوارەوە، چەندین کەسی کەنەدیم دواندبوو پێشتر، هەمویان پێیانوابوو کۆرۆنا ناگاتە لای ئەوان.\nدوەم: چاوچنۆکی سیستمە ئابورییەکەیان و بەرژەوەندی کۆمپانیا گەورەکان لەوەدابو کە بابەتەکە بەجدی وەرنەگیرێت و خەڵک بەردەوامبن لە کارو بەرهەمهێنان. تەنانەت هەتا هەفتەی رابردو، ترەمپ داوای لەخەڵک دەکرد بگەڕێنەوە سەر کارەکانیان. ئەمە جگە لەوەی لەئاستی شەخسییدا، زۆربەی ئەوانەی قسەم لەگەڵ کردون دەیانوت: " من خەمی گیرفانمە، نەک جەستەم".\nسێیەم: لەدوای دوەمین جەنگی جیهانیەوە، ئەوروپییەکان و ئەمریکییەکان بەبەردەوامی لە دۆخێکی جێگیر و سەقامگیردا بون، بەپێچەوانەی وڵاتانی شەرقی کە زۆرینەیان هیچ دە ساڵێکیان بەبێ کارەساتی گەورە بەڕێنەکردوە. ئەمەش وایکردوە خەڵکی خۆرئاوا ئەزمونی خۆپارێزیان لەبەرامبەر قەیرانەکاندا لاوازبێت و لە قەبارەی راستەقینەی مەترسیی ڤایرۆسەکە تێنەگەن. گەلانی خۆرهەڵات ئەوەندە نەهامەتیان چەشتوە، هەر ئاسمان کەمێک رووی گرژبکات، ئەوان ئیحتیاتی خۆیان خستوە. ئەمەیە وایکردوە ئێستا ئەمریکا و ئەوروپا لەدۆخی حەپەساندا بژین و خەریکە لە حاڵەتی بەرگرییەوە دەچنە حاڵەتی تەسلیمبون.\n3 مارشا و (هیوا)\n4 درامای دەستگیرکردنی ئۆجەلان\n5 فیلمەکەی بارزانی و فیلمەکەی کۆبانی\n6 سلێمان و ئێلیزابێس\n7 دوو چەشنە قوڕمساغ


پێشمه‌رگه‌یه‌كی دێرینی حیزبی دێموكراتی كوردستانی ئێران تێكه‌ڵ به كاروانی نه‌مران بوو\n15:06 - 3 سەرماوەز 2715\nكوردستان میدیا: شه‌وی دووشه‌ممه ڕێكه‌وتی ٢ی سه‌رماوەزی ١٣٩٤ی هه‌تاوی، پێشمه‌رگه‌ی دێرینی حیزبی دێموكراتی كوردستانی ئێران عه‌بدولحه‌مید قاره‌مانی، كوڕی مه‌جید، ناسراو به مام ئه‌ولێ، خه‌ڵكی گوندی ئه‌حمه‌دئاوای هه‌وشار، له ته‌مه‌نی ٨٣ ساڵیدا، به هۆی پیری و نه‌خۆشی كۆچی دوایی كرد. مام ئه‌ولێ له ساڵی ١٣١١ له بنه‌ماڵه‌یه‌كی نیشتمانپه‌روه‌ری گوندی ئه‌حمه‌دئاوای ناوچه‌ی هه‌وشار له‌دایك بوو. مام ئه‌ولێ یه‌كێك له تێكۆشه‌رانی كۆماری كوردستان بوو، كه ڕووخانی ئه‌و كۆماره تا دوا ساته‌كانی ژیانی مام ئه‌ولێ، له‌ڕووی نه‌فسییه‌وه كاریگه‌ری له‌سه‌ر دانابوو. مام ئه‌ولێ له قۆناخێكی دیكه‌دا و پاش شۆڕشی گه‌لانی ئێران له ساڵی ١٣٥٧ی هه‌تاوی و ئاشكرابوونی خه‌بات و چالاكی حیزب، تێكه‌ڵ به ڕیزه‌كانی هێزی پێشمه‌رگه‌ی دێموكرات و به فه‌رمی له ساڵی ١٣٥٨ـه‌وه ده‌ست ده‌داته‌وه چه‌كی شه‌رف و به‌رگری له نیشتمان و خاك پیرۆزه‌كه‌ی كوردستان.\nمام ئه‌ولێ كوڕێك و دوو برازای له ڕیزه‌كانی حیزبی دێموكراتدا شه‌هید بوون و ئه‌م پێشمه‌رگه خۆشه‌ویست و كۆڵنه‌ده‌ری حیزب وێڕای ئه‌وه‌یكه تا دوا ساته‌كانی ژیانی وه‌فادار بوو به ڕێبازی حیزب و گه‌ل، خاوه‌نی سێ شه‌هیدی سه‌ربه‌رزی ڕێگای ڕزگای و ئازادی كوردستانیش بوو.\nحیزبی دێموكراتی كوردستانی ئێران پرسه و سه‌رخۆشی خۆی ئاراسته‌ی بنه‌ماڵه‌ی سه‌ربه‌رز و شۆڕشگێڕی مام ئه‌ولێ و خه‌ڵكی گوندی ئه‌حمه‌دئاوا و ناوچه‌ی هه‌وشار ده‌كات و خۆی له خه‌میاندا به شه‌ریك و به‌شدار ده‌زانێ.


بەرهەم ساڵح لە چاوپێكەوتنێكدا كە ماوەیەك لەمەوبەر لە جەزیرەوە بڵاوكرایەوە، لە شوێنكدا كە باس دێتە سەر باسی ئایندەی عیراق، باس لەوە دەكات، بەهۆی ئەوەی جیهان ڕوو لە وزەی پاك دەكات، لەدوای 2030وە مەترسی دابەزینی زۆری نرخی نەوت دەكرێت، كە ئەمە بۆ وڵاتێكی وەك عیراق كە بەتەواوی پشتی بەنەوت بەستووە زۆر مەترسیدارە، بەداخەوە پێشكەشكاری بەرنامەكە ئەوەندە گوێی بەو قسانە نەداو لەسەری نەچوو.\nبەڵام بەلای منەوە ئەمە گرنگترین خاڵی چاوپێكەوتنەكەو وشیارییەكی واقیعییە بەرامبەر بەوەی ئەگەری هەیە لەداهاتوودا روو بدا!\nلەم رۆژانەدا بیڵ گەیتس دامەزرێنەری مایكرۆسۆفت كە هەمیشە پێشبینی دروست و حسابی هەیە، لە كۆنگرەی كەش و هەوا، باسی لەوە كردووە كە جیهان روو لە وزەی نوێ دەكات و بەوهۆیەوە لە 30 ساڵی داهاتوودا كۆمپانیا زەبەلاحەكانی نەوت توشی تەنگژەی گەورە  دەبن و بەهای پشكەكانیان لە بازارەكاندا دادەبەزێت. هەرچەندە گەیتس پێشی وایە ئەو كۆمپانیانە بۆ خۆگونجاندن لەگەڵ ئەو بارودۆخە نوێیه، بەناچاری روو لە وەبەرهێنان لە وزەی پاك دەكەن و بەوەش تا ئەندازەیەك خۆیان لە ئیفلاسبوون دەپارێزن.\nبەپێی راپۆرتێكی گاردیانیش تا 2034 نیوەی راستی سوتەمەنییە ئۆرگانییەكان یان سووتەمەنی فۆسیل (نەوت و گازو خەڵوز) بەهای خۆیان لەدەست دەدەن.\nئەنجومەنی وزەی جیهانیش 2 ساڵێك لەمەوبەر باسی لەوەكردبوو كە هەتا 2040 جیهان لە قۆناغی گواستنەوە و راگوزەر لە بواری وزەدا بەسەر دەبات.گواستنەوەیەك كە وردە وردە سوتەمەنی فۆسیل بەهاكانی سەدەی 20 لەدەست دەدات و جیهان بەناچاری روو لە وزە پاكەكان دەكات.\nنیشانەكانی ئەم گۆڕانكاریانە وەك رۆژی روون ئاشكرایە، هەر دوێنێ و پێر ئەڵمانیا رایگەیاند وڵاتەكەی چیتر تەئمیناتی ماڵی نادات بەپرۆژەكانی نەوت و گاز لەدەرەوەی ئەڵمانیا!\nگرنگترین گۆڕانكاری قۆناغی گواستنەوەی سوتەمەنی فۆسیل، گۆڕینی كەرتی گواستنەوەو ئۆتۆمبیلەكانە. جیهان بەجۆرێك رووی لە گۆڕینی ئۆتۆمبێل كردووە بۆ ئۆتۆمبێلی كارەبایی، بەئاسانی پێشبینی ئەوە بكەی كە ئۆتۆمبێلی سوتانی ناوەكی هێندە نابات دەبێتە چیرۆكێك لە چیرۆكە كۆنەكان.\nپاڵپشتی سەرەكیش لەم گۆڕانكارییه، جگەلە مەترسیەكانی تێكچوونی ژینگەو بوونی ئەم بابەتە بە رۆژەڤی سیاسی جیهان و فشاری جەماوەری،  تەكنۆلۆژیایە: لەم رووەوەوه لە چەند ساڵی رابردوودا شتی وا روویداوە كە جێگەی سەرسوڕمانن:\n12ی مانگی رابردوو لەشاری مونیخی ئەڵمانیا، یەكێك لەگەورەترین پێشەنگاكانی ئۆتۆمبێل بەرێوەچوو بەناوی IAA Mobility 2021، زۆربەی كۆمپانیا گەورەكانی ئۆتۆمبێل دواین نمونەی بەرهەم و داهێنانەكانی خۆیان نیشان دابوو.\nمێرسێدس لەو پێشانگەیەدا نمونەی یەكێك لە ئۆتۆمبێلە تەواو كارەباییەكانی خۆی نیشان دابوو، بەناوی (مێرسێدسEQS ) ئەم ئۆتۆمبێلە ئەگەر 15 خولەك لەسەر شەحنی دابنێی، پاترییەكەی بەشی ە250 كیلۆمەتر دەكات واتا لەسلێمانی تا دهۆك! لەوەش زیاتر ئەگەر بەتەواوی شەحن ببێت ئەوا لێخوڕە تا 660كم خەمت نەبێ !\nلەوەش سەیرتر دیزاینەرێكی ئۆتۆمبیلی ئێرانی بەناوی نادر فقیەزادە كە پێشتر لە BMW بووە، لەگەڵ كۆمپانیای چانگان و هواوی چینی سەرقاڵی دیزاینی ئۆتۆمبێلێكی تەواو كارەبای و زیرەكن بەناوی Avatr 11 ئەم ئۆتۆمبێلە بەیەكجار شەحن كردنەوە 700كیلۆمەتر دەبڕێ! لەوەش زیاتر زیرەكەو دەتوانێت بێ شۆفێریش خۆی خۆی بهاژوێ.!!!\nئەم توانا زۆرەی بارگاوی بوون و بەرگەگرتنی پاترییە‌كان جۆرێك لە خەیاڵ دەچێ . ئاخر تۆ بزانە بەماوەیەكی كەم چی روویداوە: لە جیلی یەكەمی مۆبایلدا چاكترین جۆری پاتری كە هی نوكیای3110 بوو لە 1997 دەوربەری 400ملی ئەمپیر لەسەر كاتژمێر توانای هەبوو، ئێستا تەنیا لەماوەی 20 ساڵێكدا پاتری زۆربەی مۆبایلە زیرەكەكان لە 5000-6000 هەزار ملی ئەمپیرە! تەنانەت مۆبایلی وەك Ulefone Armor 3W توانای پاترییەكەی گەیشتووەتە،10300ملیی ئەمپیر! 400 بۆ 10هەزارخەیاڵ.\nخەبەرێكی گرنگیش ئەوەیە لە كۆنگرەی ئەمجارەی كەشوهەوا 6 لە كۆمپانیا زەبەلاحەكانی ئۆتۆمبێل سازی و 22 وڵات رێكەوتون كە وادەیەك بۆ كۆتایهێنان بە ئۆتۆمبێلی بەنزین و گاز و غاز دابنێن و ئەو وادەیەش لە 2035-2040 تێپەڕ ناكات. ئینجا بیهێنە پێش چاو ئەگەر كۆمپانیا زەبەلاحەكانی ئۆتۆمبێل بەو هەموو توانا ماددی و بودجە زۆرەی تەرخانكراو بۆ توێژینەوە روو ئۆتۆمبێل سازی كارەبایی بكەن، بڵێی چی بكەن و چۆن توانای ئۆتۆمبێلە كارەباییەكان و بەرگەگرتنی پاترییەكان بەرز بكەنەوە!\nمن دەزانم نەوت، تەنیا سوتەمەنی و گاز و بەنزین نییە، پێكهاتەی تری تێدایە كە پیشەسازی پێویستی پێیەتی و دەست بەرداربوونی زەحمەتە، بەڵام ئەگەر جیهان روو لەوزەی پاك بكات و وڵاتە پیشەسازییە گەورەكان بازارەكانیان بەرووی ئۆتۆمبیلی بەنزیندا و گازدا دابخەن، قوڕ دەكەن بەسەر نەوت و لە ئاو هەرزانتر دەبێ!ئەبێ دوعای بكەی بەرمیلی 30-20 دۆلارێك بكات! ئەو كاتە پۆزی بەرزی نرخی نەوت نامێنێ و پیاو ئەگەر كەوش وكڵاش و كەشك و دوینە رەوانە بكات پارەی باشتری بۆ دەكات!\nبێگومان لای خۆمان لەم رۆژانە كە دوای داخرانی كۆرۆنا بازاری نەوت گەشاوەتەوەو نەوت پارەیەكی باش دەكات، كەس بیر لەم مەترسیە ناكاتەوە و بیریان نەماوە دابەزینی نرخی نەوت لەچەند ساڵی رابردوو كردنی بەچی پەنێ و رەنگە كەوتبنە سەر هەوای ساڵانی 2011-2012 كە نەوت نرخێكی خەیاڵی هەبوو، بەكەیفی خۆیان پارەی نەوتیان پەخشان و تەخشان دەكردو خانەنشینی نا رەوا و بن دیواریان پێ قەڵەو دەكرد!\nبەڵام وڵاتە نەوتییەكانی وەك سعود و كەنداوییەكان لە ئێستاوە مشوری ئەمە دەخۆن و روو لەكەرتی تر دەكەن، ئەوەتە دوبەی هەر لەبەرخاتری ئەوەی گەشتیاری زیاتر رووی تێ بكات قانوونی مەدەنی هاوسەرگیری دەركردووەو هاوڕەگەزبازیش ئازادە چۆن هاوسەرگیری دەكات، سعودییە پلانی هەیە تا 2030 پشت بەستن بەنەوت زۆر كەم بكاتەوەو لەئێستاوە چاكسازی دەكات و وڵاتەكە بەرووی دەرەوەدا دەكاتەوە. بەڵام هیچ دەنگ و نیشانەو ئومێدێك نییە، حكومەتە لاتەی خۆمان و داڕزاوەكەی بەغداش تەگبیری ئەوە بكەن كە روویان لەچی داهاتوویەكەو مەترسییەكانی چین و چۆن وردە وردە خۆیان لە ئابوری وابەستەی نەوت رزگاربكەن و ئەم چەند ساڵەی لە پێشیانە وەك دەرفەت سودی لێ وەربگرن پێش ئەوەی بكەونە تەنگژەیەكی راستەقینەوە!


زایینی: ٠١-٠١-٢٠١٨ - هەتاوی: ١٣٩٦/١٠/١١ - ١٠:٤٧ تاران قه‌باره‌ی فۆنت:\nکوردستان میدیا: هێزە سەرکوتکەرەکانی ڕێژیم لە درێژەی هێرش بۆ سەر خەڵکی کوردستان، تەقەیان لە کۆڵبەران کردووە و ژمارەیەک کۆڵبەریان بریندار کردووە.\nبەپێی هەواڵی گەیشتوو بە ماڵپەڕی کوردستان میدیا، ڕۆژی یەکشەممە ١٠ی بەفرانباری ١٣٩٦ی هەتاوی، کاتژمێر ٨ی بەیانی، لە گوندەکانی "دزڵی" و "دەرەکی" سەر بە هەورامانی ڕۆژهەڵات هێزەکانی ڕێژیم تەقیان لە کۆڵبەران کردووە و کۆڵبەران پەنایان بۆ نێو گوند بردووە و هێزەکانی ڕێژیمیش هەڵیانکوتاوەتە سەر خەڵکی گوند و چەند کەسیان بریندار کردووە.\nهەواڵنێری ماڵپەڕی کوردستان میدیا باسی لەوە کردووە، کە هێزێکی زۆری ڕێژیم ڕژاونەتە نێو گوندە و ڕێگای هاتووچۆی ئەو گوندەیان بەستووە.\nهاوکات ڕۆژی یەکشەممە ڕێکەوتی ١٠ی بەفرانبار، سێ کۆڵبەری کوردی خەڵکی ناوچەی سۆما و برادۆست سەر بە شاری ورمێ، لە سنووری نێوان ورمێ و وڵاتی تورکیە بە تەقەی هێزە نیزامییەکانی ڕێژیم پێکران.\nلە ماوەی چەند ڕۆژی ڕابردوودا، ژمارەیەک کۆڵبەر بە دەستی هێزەکانی ڕێژیم لە کوردستان کوژرا و بریندار بوون.


كارەبای سلێمانی؛ سبەینێ دانیشتوانی ئەم گەڕەكە بێ كارەبا دەبن - تۆڕی میدیایی خەڵک\nخەڵك- منداڵێكی شیرە خۆرە دوای كوژرانی 10 ئەندامی خێزانەكەی بە رێكەوت رزگاری بوو لە بۆردومانێكی فڕۆكە ئیسرائیلییەكان لە بەیانی رۆژی شەممە لە غەزە. تیمە فریاگوزارییەكان منداڵێكیان بە زیندوویی لە ژێر باڵەخانەیەكی داڕووخاودا دەرهێنا كە ئەندامێكی خێزانێكی یازدە كەسی بوون و تەنها ئەم منداڵە بە زیندوویی ماوەتەوە، كە بە بۆنەی جەژنی رەمەزانەوە كۆببوونەوە. بەپێی ئاژانسی فڕانس پرێس خێزانی ئەبوو حەتەب لە خێوەتگەی پەنابەران لە كەناراوەكانی غەزە بۆردومان كراوە، بەهۆیەوە هەشت منداڵ و دایكو باوكیان كوژراون. ئەم منداڵە كە تەمەنی تەنها پێنج مانگە بە رێكەوت رزگاری بووە. بۆردومانی غەزە لەلایەن فڕۆكە جەنگییەكانی ئیسرائیلەوە بەردەوامە، رۆژانە دەیان باڵەخانە لە شارەكە دەكرێنە ئامانج. لە نوێترین زانیاریدا بەیانی ئەمڕۆ 12 كەسی دیكە كوژراون و دەیانی دیكەش بریندار بوون.\nخەڵك- باڵوێزی پێشووی ئەمریكا لە سوریا ڕایدەگەیەنێت، مانەوەی ئەمریكا لە سوریا ستراتیژی نییە. گۆڤاری فارین پالیسی بڵاویكردەوە، ڕۆبێرت فۆرد باڵیۆزی پێشووی ئەمریكا لە سوریا هۆشداریدا لە بوونی ئەمریكا لە سوریا و ئاشكرایكرد، مانەوەی ئەمریكا لە سوریا ستراتیژی نییە و مانەوەی هەفتانە درێژ دەكرێتەوە. وتیشی"ئەمریكییەكان تا ئەوكاتە لە ناوچەی ژێر دەسەڵاتی كوردەكان دەمێننەوە كە زیانیان پێنەگات، بۆیە پشتبەستنی كوردانی سوریا بە ئەمریكا مەترسییەكی گەورە دێتە هەژمار. جەختی لەوەش كردەوە، لەوانەیە توركیا ماوەیەكی درێژ لە باكووری سوریا بمێنێتەوە، دۆخی كوردانی سوریاش كە بەشێك لە خاكی ئەو وڵاتەیان لە ژێردەستدایە، چەندین ساڵ بەو شێوە درێژەی دەبێت، چونكە ئەزموونی بەشداری 20 ساڵی پێشووی ئەمریكا لە عێراق، سوریا و لیبیا سەلماندی ئەمریكا لە ئاستێكدا نییە كە سنوری سیاسی دیاری بكات.\nخەڵك- ئەمڕۆ یەك شەممە 16/5/2021، پڕۆسەی خوێندن لە هەرێمی كودستان دەستپێدەكاتەوە. بەپێی بڕیارێكی وەزارەتی پەروەردەی حكومەتی هەرێمی كوردستان، میكانیزمی دەوامكردن سێ رۆژ بە سێ رۆژ دەبێت لەنێوان بنەڕەتی و ئامادەییەكاندا و بەخێوكارانی قوتابیانیش سەرپشك كراون لەوەی بیانەوێ منداڵەكانیان بۆ هۆڵەكانی خوێندن نەنێرن و لەڕێی ئۆنلاینەوە بەردەوام بن، بەو مەرجەی لە هەفتەی یەكەمدا بەڵێننامە پڕبكەنەوە. وەزارەتی پەروەردە ئاماژە بۆ ئەوەش دەكات، لە ئەمڕۆ یەك شەممەوە دەرگای قوتابخانەكان دەكرێتەوە و خوێندن لەناو پۆلەكان بۆ قۆناغەكانی یەكەمی بنەڕەتی تا 11ی ئامادەیی بە شێوازی بە نۆرە دەستپێدەكاتەوە و پێویستە هەموو لایەك پابەندبن بە ڕێنماییە تەندروستییەكان و پێویستیشە لیژنەی خوێندنی ئەلیكترۆنی لە قوتابخانەكان بە كارایی بمێنێتەوە. ئاشكراشیكرد، تاقیكردنەوەكانی كۆتایی ساڵ لەناو پۆل ئەنجام دەدرێن، بەپێی ئامارە نافەرمییەكانی بەردەست یەكێتی مامۆستایانیش، تائێستا نزیكەی دووهەزار مامۆستا تووشی ڤایرۆسی كۆرۆنا بوون و 50 مامۆستاش گیانیان لەدەستداوە.\nخەڵك- نرخی نەوت لەبازاڕەكانی جیهان بەراورد بە ڕۆژانی ڕابردوو بەرز بووەوە. ئاژانسەكانی جیهان بڵاویانكردەوە، نرخی نەوت بۆ ئەمڕۆ یەك شەممە، 16-5-2021، بەشێوەیەك بووە كە نرخی نەوتی برێنت بە 68 دۆلار و 71 سەنت لە بازاڕەكانی جیهان مامەڵەی پێوەكراوە. هاوكات نرخی بەرمیلێك نەوتی خاوی ئەمریكیش بە 65 دۆلار و 37 سەنت مامەڵەی پێوەكراوە.\nلیژنەی سەرپەرشتیاری پڕۆژەی تۆڕی زیرەكی كارەبا لە سلێمانی ئاگاداری دانیشتوانی گەڕەكی قڕگە دەكات ، كە سبەی سێشەممە بەهۆی بەستنی پێوەری زیرەكەوە بێ كارەبا دەبن.\nلیژنەی سەرپەرشتیاری پڕۆژەی تۆڕی زیرەكی كارەبا لە سلێمانی لە ڕاگەیەنراوێكدا ئاماژەی بەوەكردووە، ئاگاداری دانیشتوانی گەڕەكی قرگە دەكەینەوە بەتایبەت ئەو ماڵانەی دەكەونە سەر هەردوو فیدەری (112) ئەو ماڵانەی سنورەكە كە پێشتر پێوەریان بۆ نەبەستراوە (متفرقە) سبەینێ سێشە‌ممە 27/4/2021 پێوەری زیرەكیان بۆ دەبەسرێت.\nئەوەشخراوەتەڕوو، كە ئەو گەڕەكانە لە كاتژمێر (7ی بەیانی بۆ 1ی پاش نیوەڕۆ) كارەبای نیشتمانی و مۆلیدەیان نابێت، واتە مۆلیدەی ئەهلی سەر ئەو فیدەرە نابێت كاربكەن، ئەوەش لەپێناو سەلامەتی گیانی تیمەكانی كارەبا و هاووڵاتیان خۆیان”.\nجەختیشی كردۆتەوە ، كە جگە لە ستافی تایبەتی هۆبەكانی چاكسازیی كارەبا و كۆمپانیا، هیچ كەس بۆی نیە دەستكاری پێوەرەكان بكات بەپێچەوانەوە توشی لێپرسینەوەی یاسایی دەبێت.\nئاماژەبۆ ئەوەشكراوە، كە دوای بەستنی پێوەرەكە و لەكاتی بوونی هەر كێشەیەك دەتوانن پەیوەندی بەم ژمارە تەلەفونەوە بكەن 07701394642.\nمامۆستایانی ناڕازی؛ تا ستەم بەردەوام بێت، ناڕەزایەتیش بەردەوام دەبێت\nپڕۆژەی تۆڕی زیرەكی كارەبا\nكارەبای سلێمانی بەستنی پێوەر لەم گەڕەكە بەردەوام دەبێت\nخەڵك - لیژنەی سەرپەرشتیاری پڕۆژەی تۆڕی زیرەكی كارەبا لە سلێمانی ئاگاداری گەڕەكی قڕگە دەكەنەوە، كە سبەینێ بەهۆی بەستنی پێوەری زیرەكەوە بێ كارەبا…\nكارەبای سلێمانی؛ سبەينێ لەسەر چوار فیدەر كار دەكرێت\nخەڵك لیژنەی سەرپەرشتیاری پڕۆژەی تۆڕی زیرەكی كارەبا لە سلێمانی ئاگاداری دانیشتوانی چوار گەڕەك دەكات، كە سبەی شەممە بەهۆی بەستنی پێوەری زیرەكەوە…\nكارەبای سلێمانی؛ سبەینێ دوو گەڕەك پێوەری زیرەكیان بۆ دەبەسترێت\nخەڵك - لیژنەی سەرپەرشتیاری پڕۆژەی تۆڕی زیرەكی كارەبا لە سلێمانی ئاگاداری دانیشتوانی گەڕەكەكانی كوردستی و كەنەسوورە دەكات، كە سبەینێ بەهۆی بەستنی…\nسلێمانی؛ سبەنێی دوو گەڕەك بێ كارەبا دەبن\nئاگاداری گەڕەكی شارەوانی و بەشێك لەگەڕەكی قالاوا دەكرێتەوە ، كە سبەینێ بەهۆی بەستنی پێوەری زیرەكەوە بێ كارەبا دەبن. (زیاتر…)\nسبەینێ دوو گەڕەكی سلێمانی پێوەری زیرەكیان بۆ دەبەسترێت\nخەڵك - لیژنەی سەرپەرشتیاری پڕۆژەی تۆڕی زیرەكی كارەبا لە سلێمانی ئاگاداری دانیشتوانی سنوری گەڕەكەكانی تاڤگە و بەكرەجۆی تازە دەكات ، ئەوانەی پێوەریان…\nخەڵك- منداڵێكی شیرە خۆرە دوای كوژرانی 10 ئەندامی خێزانەكەی بە رێكەوت رزگاری بوو لە بۆردومانێكی…\nخەڵك- ئەمڕۆ یەك شەممە 16/5/2021، پڕۆسەی خوێندن لە هەرێمی كودستان دەستپێدەكاتەوە.\nئه‌رشیفه‌کان مانگێک دیاری بکه ئایار 2021 (765) نیسان 2021 (1647) ئازار 2021 (1663) شوبات 2021 (1621) كانونی دووه‌م 2021 (907) كانونی یه‌كه‌م 2020 (62)\n17 نیسان 2021 7.30 pm\nخەڵك – لیژنەی سەرپەرشتیاری پڕۆژەی تۆڕی زیرەكی كارەبا لە سلێمانی ئاگاداری دانیشتوانی گەڕەكی سەیوان دەكات ،…\nكارەبای سلێمانی؛ سبەینێ گەڕەكێكی دیكە بێ كارەبا دەبێت\n08 شوبات 2021 8.15 pm\nخەڵك – لیژنەی سەرپەرشتیاری پڕۆژەی تۆڕی زیرەكی كارەبا لە سلێمانی ئاگاداری گەڕەكی قڕگە دەكەنەوە، كە سبەینێ…\n07 شوبات 2021 6.15 pm


پەیامی پارتێکی کوردی سووریا بۆ ڕووسیا و ئەمریکا - Mehr News Agency\nAP ١٣٩٩ Shahrivar ١٨ ١٤:١٣\nNews Code 33985\nسەبارەت بە هێرشەکانی تورکیا;\nپەیامی پارتێکی کوردی سووریا بۆ ڕووسیا و ئەمریکا\nپارتەکانی یەکێتی نیشتمانی کورد لە بەیاننامەیەکدا داوایان لە ڕووسیا و ئەمریکا کرد تا هەوڵی پێویست بدەن بۆ ڕاگرتنی هێرشەکانی تورکیا بۆ سەر کوردستانی سووریا.\nبە ڕاپۆرتی ئاژانسی هەواڵی مێهر، پارتەکانی یەکێتی نیشتمانی کورد ( PYNK ) لە بەیاننامەیەکدا بە ئاماژە بە بەردەوام بوونی هێرشەکانی سوپای تورکیا بۆ سەر کوردستانی سووریا ڕایگەیاند: هەموو نەتەوەکانی جیهان دوژمنایەتی و تەندوتیژی تورکیایان بینی.\nڕاشیگەیاندووە: دەوڵەتی تورکیا دوای داگیر کردنی عەفرین، گرێ سپی و سەرێکانی، تیرۆریستە داعشییەکانیشیان لەگەڵ خۆیان هێنایە ناوچەکە.\nهەروەها ئاماژە دراوە کە دەوڵەتی تورکیا بە دوور لە بنەما ئەخلاقی ومرۆڤییەکان دەستیان دایە ڕفاندنی کەسەکان، کوشتوبڕ، دزین و ... ەوە. دوای داگیر کردنی گرێ سپی و سەرێکانی دەوڵەت یتورکیا لەگەڵ ڕووسیا و ئەمریکا ڕێککەوتنی ئاگربڕی واژۆ کرد بەڵام ئەو ڕێککەوتنانە بەس لە سەر کاغەز مانەوە. دەستیان دایە کوشتوبڕی خەڵکی ناوچەکە و تەنانەت پێکهاتەی دیمۆگرافیای ناوچەکەشیان گۆڕی. لە ئەم دواییەشدا دەوڵەتی تورکیا بۆ چۆڵ کردنی ناوچەی زیرگان، باکووری تل تەمر و ڕۆژاوای گرێسپی دەستیان دایە هێرشی تۆپخانەیی بەربڵاوەوە ئەویش لە بەرچاوانی ناوەندە ڕووسیایی و سوورییەکانەوە.\nلە درێژەی بەیاننامەکەدا هاتووە: ئێمە وەکوو پارتەکانی یەکێتی نیشتمانی کورد داوا لە ئەمریکا و ڕووسیا وەکوو رێبەرانی هاوپەیمانی نێودەوڵەیت دەکەین تا هەوڵی پێویست بدەن بۆ ڕێگری لە ئەو هێرشانە. جارێکی دیکە جەخت دەکەین کە هەموو پارتە سیاسییەکان بە تایبەتی پارتە سیاسییەکانی کوردستانی سووریا ئەبێ بەرانبەر ئەو هێرش و کردەوەگەلەی تورکیا یەکدەنگ بن.


کچە رۆبۆتۆکەی سۆشیال میدیا کێیە؟\n2021-07-01 2131 جار\nلەم سەردەمەدا هەندێک لەپێناو بەدەستهێنانی ناوبانگ هەنگاوێکی جیاواز دەنێن، بۆ ئەوەی بتوانن کاردانەوە لەسەر ئاستی جیهان دروست بکەن و دواتریش لە رێگای سۆشیال میدیاوە بتوانن قازانجێکی ماددی باش بکەن نمونەی میکوێلا سوسا کە نمایشکاری رۆبۆت و خەیاڵیە و کارئەکتەری فیلمی ئەنیمەیشنی The Sims و خاوەنی سێ ملیۆن فۆڵوەرسە لە ئینستاگرام و هاوشێوەی پاڵەوانی ئەنیمەشنەکان دەردەکەوێت.\nبەپێی زانیارییەکان میکوێلا لە کالیفۆرنیا دەژی و 19 ساڵە بە رەگەز بەرازیلیە، لەرێگای پرۆگرامێکەوە شێوەی راستەقینەی خۆی بە تەواوی دەشارێتەوە بەڵام بە هەمان ستایل و شێوەی روخساری خۆی و ئەمەش وایکردووە ببێتە جێگای پرسیار و گومان.\nمیکوێلا لەرێگای ئەم کارەوە وەک نمایشکارێک توانیویەتی رێکلام بۆ چەندین کۆمپانیای بازرگانی بکات و بە یەکەم وێنەی ئەلکترۆنی ناودەبرێت کە توانیویەتی سەرکەوتوو بێت و رۆژانە ڤیدیۆ و وێنەی نوێ بڵاودەکاتەوە بەشێوازی جیاواز و سەرنجڕاکێش و هەندێکیش پێی دەڵێن رۆبۆتە نمایشکارەکە و دیارنییە لە راستیدا چییە و کێیە و کەسایەتیەکی تەواو خەیاڵیە.


ئامادە: چرک! له ئێواره كۆڕێكدا - بنکەی روناکبیریی گەلاوێژ :: Gelawej\nئامادە: چرک! له ئێواره كۆڕێكدا\nهەواڵ Feb 10, 2021\nكتێبخانەی ڕۆمان لە درێژەی كار و چالاكییە ڕۆشنبیریەكانیدا، وابڕیارە ڕۆژی چوار شەمە 10/2/2021 كاژێر(3)ى ئێواره كۆڕێكی تایبەت سەبارەت بە كتێبی (ئامادە: چرك) بۆ نووسەر بەختیار حەمە سوور سازبكات.\nكتێبی ئامادە: چرك نوێترین كتێبی ئەوە كە لەماوەی ڕابردودا چاپ و بڵاو كراوەتەوە. كتێبەكە پێكهاتووە لە سێ چیرۆكی تا ڕادەیەك پێك پەیوەست و ورد.\nبەختیار حەمە سوور دەربارەی کتێبەکەی بۆ سایتی گەلاوێژ دەنووسێت:\n«ئامادە: چرک!» ناوی نوێترین کتێبی منە، چیرۆکە. ئەم سێ ساڵەی دوایین، بەردەوام کارم لەسەر کردووە. چەندجار سڕیومەتەوە و دووبارە وشە بە وشە دامڕشتووەتەوە و نووسیومەتەوە. هیوادارم بە جۆرێکی داشکێنەرانە لێک نەدرێتەوە؛ لە ئانوساتی نووسینی ئەم کتێبەدا و بەم کتێبەوە، نەخۆش کەوتووم. ئەگەرچی هیچ کام لە سەرئێشە و دوودڵییەکان، شفاعەت بۆ باشیی و خراپیی کتێبەکە ناکەن و نابێت بیکەن.\nشیاوی گوتنە: هونەرمەند گۆران محەمەد کاری بەرگی کتێبەکەی کردووە و هاوڕێم شاڵاو حەبیبەش دیزاینی ناوەوە. بە خۆشحاڵی و سوپاسەوە، «کتێبخانەی یادگار» ئەرکی چاپ و بڵاوکردنەوەی کتێبەکەی گرتووەتە ئەستۆ.\nچیرۆكنوس و نوسه‌رى كورد حه‌مه مه‌نتك سه‌باره‌ت به‌م به‌رهه‌مه نوسیویه‌تى:\n" مێروولەکان بەژێر ڕووناکیی مانگدا دەڕۆن، کۆچیرۆکێکی چکۆلانە، مینیماڵ، بەڵام وەستایانە. وشەکان سەنگین و لە جێی خۆیان، ڕستەکان ڕیتمدار و کورت و چڕ و پڕ مانا. ئەو شتانەی لە کن نووسەری دیکە بێکەڵک و هەرزان دەبیندران، لە کن ئەو دەبنە کەرەسەیەکی باش بۆ خولقاندنی ڕووداو، کارەکتەر و شوێن. یەکەم کۆچیرۆکی شێواز و تایبەتمەندی خۆی هەبوو، بەختیار بوو بە دەنگێکی نوێ.\nئامادە: چرک! وشەی کەم، دیمەنی گەورە، وەگێڕ و بەردەنگ، ڕووداو و کات لەم دوو وشەیەدا هەن، کورت و پوخت چیرۆکێک. ئەم چیرۆکانە تایبەت دەبن، چونکە بەختیار بەهای وشە دەزانێت. هەموو وشەیەک بە تەرازوو دادەنێت. هەموو ڕستەیەک پێوانە دەکات. کەسەکی بە هوردەیە، خاوەن سەلیقە و جوانبینییە. ئەم کۆچیرۆکەی هەنگاوێکی نوێتر دەبێت. بە هیوام زوو بکەوێتە بەر دیدە".\nبەختیار حەمەسوور له چه‌ند دێرێكدا:\n- بەختیار حەمەسوور، لەدایکبووی سلێمانییە.\n- ساڵی 2010 یەکەم چیرۆکی لە ڕۆژنامەدا بڵاو کردووەتەوە.\n- ساڵی 2015 یەکەم کتێبی خۆی، کە چیرۆکە، بە ناوی "مێروولەکان بەژێر ڕووناکیی مانگدا دەڕۆن"، ناوەندی غەزەلنووس چاپ و بڵاوی کردووەتەوە.\n- ساڵی 2016 لە فیستیفاڵی گەلاوێژدا خەڵاتی یەکەمی بۆ چیرۆک وەرگرتووە.\n- لە ڕۆژنامە و گۆڤار و ماڵپەڕی ئەدەبییەکاندا، وتار، لیکۆڵینەوە و یادداشتی بڵاو کردووەتەوە.\n- "ئامادە: چرک!" دووەم کتێبیەتی.


ھەستا نەتەوەیی ل باكورێ كوردستانێ گەلەك لاوازە – Sibehî سبەھی\nھەستا نەتەوەیی ل باكورێ كوردستانێ گەلەك لاوازە\nBergeh Kurdistan On 25/04/2019 / سیاسی\nپشتی هلبژارتنێن هه‌رێمی ل ترکیێ و باکورێ کوردستانێ ڕه‌وشه‌ک نوو ده‌ردکه‌ڤه هۆلێ. تشتا هه‌ری بالکێش د ڤان هلبژارتنان دا، هه‌لوه‌ستا هەدەپێ ل باژارێن ترکی بوو. هەدەپێ پشتگریا به‌ربژێرێن جەهەپێ و ئی-پارتیێ کر و ئەڤ یەك بوو سه‌ده‌مه‌ک بنگه‌هین كو پارتیا دەستھەلاتدار (ئاکەپە) ل ستانبول و ئه‌نقه‌ره وندا بكە. هه‌تا سه‌رکه‌فتنا جەهەپێ ل ئه‌ده‌نه و مێرسینێ ژی ب ده‌نگێن هەدەپێ بوو.\nژ ئالیه‌ک دن، ل کوردستانێ هەدەپێ ل هندەک ده‌ڤه‌رێن گه‌له‌ک گرینگ وندا کر. هلبژارتنێن کوردستانێ داخوویاکرن كو ل باکورێ وه‌لاتێ مه، هه‌ستێن نه‌ته‌وی گه‌له‌ک ئالۆزن و پرسا کورد ب نسبه‌ته‌ک مه‌زن بوویه پرسا تێكەلبوونا ب ترکیه‌ڤه، تركیەبوون. یانی هەدەپێ و ئالیێن پشتگریا هەدەپێ کرین ب ته‌مامی ژ کوردایاتیێ دوور که‌تن و پرسا کورد ژ بۆ وان بوویه پرسا ترکیه‌بوونێ. ئه‌ڤ یه‌ک نه‌یارتیا هه‌ری مه‌زن یا هه‌ستێن نه‌ته‌وی دکه و ل باکور خه‌تا نه‌ته‌وی ئالۆز دکه.\nهنده‌ک پارتیێن کوردی ل باژارێن باكورێ كوردستانێ به‌ربژێرێن سه‌ربخوه ھەبوون. به‌ربژێرێ سه‌ربخوه كو پارتیا ئازادیا كوردستانێ (پاك) و پارتیا سوسیالیستا كوردستانێ (پسك) پشتگری ددایێ، ل دیاربه‌کرێ ده‌نگێن گه‌له‌ک کێم وه‌رگرتن. یانی ده‌نگێن وه‌رگرتین ژ 2000 دەنگان کێمتر بوون. ل دیاربه‌کرێ کو 600 هه‌زار زێده‌تر ده‌نگده‌ر هه‌نه، به‌ربژێره‌ک کورد و به‌حسا نرخێن کوردستانی بکه، کێمی 2000 ده‌نگا بینه ئه‌ڤ یه‌ک ڕه‌وشا سیاسی یا ل باکورێ کوردستانێ دده به‌ر چاڤا. دڤێ هه‌ر که‌سه‌ک ژ ئالیێ خوه ڤه ڤێ یه‌کێ باش بنرخینه.\nئه‌ڤ یه‌ک د بنگه‌هێ خوه دا ژ بۆ کوردێن کو خه‌تا نه‌ته‌وی دپارێزن تراژیدیه‌ک سیاسییه. ئه‌ڤ ددە خوویاکرن کو، هەدەپ و ئالیگر و که‌سێن ده‌نگ دایینێ، چقاس ژ هه‌ستێن نه‌ته‌وی دوورن و ته‌نێ به‌رژه‌وه‌ندیێن که‌سایه‌تی بنگه‌هێ هه‌لوه‌ستا خوه دگرن.\nپشتی هلبژارتنا هه‌لوه‌ستا حوکومه‌تێ و ئه‌ردۆگان گه‌له‌ک تێ مناقه‌شه کرن. دوو ڕێ ل پێشیا حوکومه‌تێ هه‌نه، یان دێ د ڤان 4 سالان دا سیاسه‌ته‌ک توند بڕێڤه ببه . یان ژی دێ سیاسه‌ته‌ک نه‌رمتر بڕێڤه ببه و ئه‌نجاما ده‌رکه‌تی هۆلێ قه‌بوول بکه. بێ گومان وه‌ک هه‌موو ئالیان دێ ئاکەپە ژی خوه د به‌رچاڤان را ده‌رباس بکه و ژ بۆ پێڤاژۆیا نوو هه‌لوه‌ستا خوه دیار بکه. هه‌لوه‌ستا ئاکەپێ گه‌له‌ک گرینگه . ژ به‌ر کو ئەو ده‌ستهلاته.\nپشتی هلبژارتنا داخوویانیا یه‌که‌م یا ئه‌ردۆگان ژ بۆ کوردا گرینگ بوو. ئه‌ردۆگان گۆتبوو كو ئەو سپاسیا برایێن خوه یێن کورد دکە و کوردا ئسپات کر کو ده‌نگێن وان نه د بن ئیپۆته‌کا که‌سه‌کی ده یه.\nبێ گومان ژ کوردا ڕا ئه‌ڤ یه‌ک گه‌له‌ک گرینگ بوو. ئه‌گه‌ر ئاکەپ و ئالیێن دن ژی کوردا هه‌موویێ د که‌سایه‌تا هەدەپێ/پەکەکێ ده نه‌ده ناساندن ، ئه‌ڤ ده‌ستکه‌فتیه‌که ژ بۆ کوردا ل باکورێ کوردستانێ. ژ به‌ر کو هه‌لوه‌ستا ئاکەپێ باندۆرا خوه ل ژیانا خه‌لکێ یا ڕۆژانه دکه. ئه‌نجامێن ئاکەپێ ل ئه‌روھ، شه‌مزینا، ئولوده‌رێ، به‌یتولشه‌باب و شرنه‌خ وه‌رگرتین خوه‌دی گرینگیه‌ک تایبه‌ته.\nل باکورێ کوردستانێ ژیانا ڕۆژانه ژ بۆ خه‌لکێ کو بکاربن ده‌بارا خوه بکن گه‌له‌ک گرینگه. ژ به‌ر کو، د هنده‌ک قۆناغان دا خه‌لک د بن دو ده‌ستهلاتداریا دا دژیا و د ناڤا هه‌ردو ده‌تسهلاداریا دا دهاتا گوڤاشتن. خه‌لکێ باج ددا حوکومه‌تێ و پەکەکێ ژی. بوویه‌ره‌کێ دا خه‌لک هه‌م ژ ئالیێ حوکومه‌تێ و هه‌م ژی ژ ئالیێ پەکەکێ ڤه دهاتن دادگه‌ھ کرن و عەداله‌تا هه‌ردو ئالیان ژ هه‌ڤ خرابتر و كەمباختر بوو. عەدله‌تا وان ل گۆرا هێزبوونا وان بوو.\nتشتا کو خه‌لکێ کوردستانێ ژ ڤێ هه‌رییێ خلاس بکه خۆرتبوونا هه‌ستێن نه‌ته‌وینه. کورد ل باکور بکاربن ڤه‌کری ل دژی شه‌رێ قرێژ یێ هه‌ییی ده‌رکه‌ڤن، و د ڕێیا دیالۆگ و بئاشتیانه و مه‌دۆتێن ده‌مۆکراتیک دۆزا خوه ڕێڤه ببن دێ گه‌له‌ک تشت بێنه گوهه‌رتن. کورد دڤێ ب هه‌ستێن نه‌ته‌وی ل سه‌ر خه‌ته‌ک نه‌ته‌وی دۆزا مافێن خوه یێن ڕه‌وا بکن. ئه‌گه‌ر کورد ڤێ یه‌کێ نه‌کن و مه‌حکومێ سیاسه‌تا ترکیه‌بوونا هەدەپێ بمینن . دێ هه‌ر وندا بکن و چ جارا ژی نکارن ب ئیرادا خوه یا ئازاد ته‌ڤبگه‌رن.\nده‌ما کورد ل باکور ل گۆرا به‌رژه‌وه‌ندیێن نه‌ته‌وی سیاسه‌تا خوه بئافرینن، دێ پارتیێن ترکان ژی مەجبوور ببن به‌حسا پرسا کورد بکه‌ن و ڤێ پرسگرێکێ بێخە د ڕۆژه‌ڤا خوه یا سیاسی دا.


نه‌رم ئامێری مارکێتینگ و به‌دواداچوون | داتابه‌یسی ژمێریاری کوردی\nتۆزیع و دابەش کاری\nنه‌رم ئامێری مارکێتینگ و به‌دواداچوون\nبە بەکارهێنانی نەرم ئامێری مارکێتینگ ، ئێوە ئەتوانن سەیارەکانی گه‌یاندنی بارتان لە هەمو کات دا کۆنترۆل بکەن وە هەروەها سورعه‌تی سه‌یاره، ماوه‌ی مانه‌وه‌ی سه‌یاره له لای هه‌ر دوکان، به‌ڕوار و کاتی ده‌قیقی ڕۆشتنیان بۆ مارکێت و مه‌خزه‌ن ئه‌توانن چاودێری بکه‌ن.\nپێداچوونی په‌خش و شوێنی موشته‌ری\nمه‌ندوووب له شوێنی ئه‌و موشته‌ریانه وا گرینگی تایبه‌تیان هه‌یه بۆ کۆمپانیای په‌خش، خاڵێک به به‌رنامه تۆمار ئه‌کا و ئه‌ینێرێت و له دوایا به‌ڕیوبه‌ر به ده‌سته ده‌سته کردنی ئه‌و خاڵانه ئه‌توانێت بڕیاری گونجاوتر بۆ باشتربوونی فرۆشی کۆمپانێا بات.\nبه دواداچوونی سه‌یاره‌کانی گه‌یاندنی بار\nبه‌م نه‌رم ئامێره سه‌یاره‌کانی گه‌یاندنی بارتان له ژێر چاودێریتانه و بێجگه له‌وانه‌ش سورعه‌تی سه‌یاره، ماوه‌ی مانه‌وه‌ی سه‌یاره له لای هه‌ر دوکان، به‌ڕوار و کاتی ده‌قیقی ڕۆشتنیان بۆ مارکێت و مه‌خزه‌ن ئه‌توانن چاودێری بکه‌ن. به‌م تایبه‌تمه‌ندیه ئێوه بێجگه له چاودێری به سه‌ر پڕۆسه‌ی په‌خشی خۆتان، فرۆشتان له‌و شوێنه ئێستڕاتێژیکانه باشتر به‌ڕێوبه‌ری بکه‌ن و به‌م شێوه فرؤشتان زۆر تر ده‌بێ.\nکۆنترۆڵی سەیاره و مۆشتەریەکان لەسەر تەبلێت\nلەم نەرم ئامێره بەڕێوبەری فرۆش لە سەر تەبلێتی خۆی ژماری گشت موشتەریەکانی لە سەر نەقشه ببێت. و هەر وەها شێوەی کار و ویزیتی ڕۆژانەی مەندوبەکان لە ژێر چاودێریدا بێت. پێداچونەوەی هۆی نەفرۆشتی مەندوب و چاودێری مەندووبەکان لە هار کات لە خاڵه جیاوازەکانی ئەم سیستەمەیه.\nتایبەت مەندیە بە نەرخەکانی ئەم پرۆگرامە\nنیشان دانی پانایی و دریژایی خالی پێویست و گرتنی خالی تازه\nراپورتی جۆرواجۆر له سه ر خه ریته\nدۆزینەوەی بازار، تایبەت بە بەڕێوبەرانی فرۆش و بازار\nراکێشانی بەشی پێویست لە خریتە\nپێشان دانی بەشی کارا لە سەرخریتە\nنیشان دانی مشتری و شوێنی فرۆشتنی بە پێێ مه ندوب\nکارو باری خۆتان لەگەل ئێمه دەس پێ بکەن\nداخوازی بینینی ئەم پرۆگرامه\nهەولێر، شەقامی 100 متری، بەرامبەر خەستەخانەی ڕۆژئاوا، شاری نەورۆز، شۆققەی ژمارە 50\n۰۷۷۰-۰۰۲۷۱۹۲ | ۰۷۷۰-۰۰۲۷۱۶٤\nکۆمپانيای زێڕين لە ساڵی ١٩٩٧ لە شاری سەقز لە کورستانی ڕۆژهەڵات بە بەڕێوبەری موهەنديس عەتا ئەبوبەکر دامەزراوە. ئەم کۆمپانيا خاوەنی بڕوانامەی وەزارەتی پيشەسازی، ئيجازەی بەرهەم هێنانی لە ساڵی ٢٠٠٢ له وەزارەتی ئەنفۆڕماتيک IT ، گەورەترين سەرچاوەی ئەنفۆڕماتيکی ئێران وەرگرتوە و ئێستا له تاران و سەقز و مەهابادا لقی هەيە. لە ساڵی ٢٠١٣ دا لە کوردستان لە شاری هەولێری پايتەخت بە ناوی “کۆمپانيای ڕابير” تۆمار کراوه.داتابيسی زێڕين لە تەرخانی تۆزيع و بڵاوکردنەوەدا لە هەموو بەشەکانی فرۆش، کڕين، مەخزەن، لۆجێستيک، CRM، مەندووب و فرۆش بە مۆبايل تايبەتمەند کراوه و بە زمانی کوردی، عەرەبی و فارسی کار دەکات.


کێ براوە دەبێت: پارتی یاخود دەسەڵاتی گەنجی یەکێتی؟\nلە سەرەتای هاوینی ساڵی ١٩٩٢ خوالێخۆشبو مام جلال لە رێگەی گەرانەوەی بۆ وڵات سەردانی هۆڵەندای کرد، بەرێز و هاوگەشتەکانی لە هوتێلێک لە ئەمستردام دابەزیبون، رەحمەتی کاک شازاد جەمیل سایب، دۆستێکی زۆر نزیکی مام جلال بو، پێی گوتم با سەردانی مام جلال بکەین. سەرەتای نیوەرۆ چوینە هوتێلەکە، لە گەڵ مام جلال ئەم بەرێزانە ئامادەبون: دکتۆر لەتیف و حەمە سابیر، دو ئاوەڵزاوای مام جلال، مستەفا چاورەش ئەندامی سەرکردایەتی یەکێتی کە نیشتەجێی هۆڵەندا بو لە گەڵ راوێژکارێکی تازەی مام جلال ( لە بەر هەندێک هۆکار ناوی نابەم ) لە گەڵ کاک شازاد و بەندە. لە دانیشتنێکی دۆستانە و نەرمدا باس هاتە سەر سیاسەت، بێگومان کێشەکانی نێوان پارتی و یەکێتی تەوەرێکی گرنگی باسەکان بو.\nلە میانەی باسکردنەکەدا ئەو راوێژکارە نوێیە روی لە مام جلال کرد و گوتی:\nمام جلال پارتی وەک دراوسێیەک وایە تەماعی لە ماڵ و حاڵم کردوە، دەبێت پێشوەخت رێگرییان لێ بکرێت.\nکە مام جلال وەڵامی دایەوە لە تەعابیری دەموچاو و تۆنی قسەکردنیدا هەرچی کارەسات و دەردەسەری ئەزمونی سیاسی خۆی بۆ ماوەی زیاتر لە چارەکە سەدەیەک تا ئەو ساتە لە گەڵ پارتیدا لێ دەباری، زۆر هێمنانە گوتی:\nکاکە لە هەمو یاسا ورێساکانی دنیادا نیەت بەتەنها نابێتە تاوان، با پارتی تەماعی هەبێت کەوتۆتە سەرخۆمان چۆن مامەڵە لە گەڵیان بکەین، بۆخۆم چی لە توانامدا بێت رێگری لە سەرهەڵدانی شەر دەکەم، گەر شەریش یەخەمانی گرت چیم پێ بکرێت بۆ دامرکاندنەوەی دەیکەم.\nئەم روداوە باس دەکەم تا قوڵتر لە ناوەرۆکی ململانێ و دۆستایەتی نێوان پارتی و نەوەی نوێی ناو یەکێتی دوای وەفاتی مام جلال تێبگەین. مام جلال هەمیشە بە هەوادارانی توندی و شەر لە گەڵ پارتیدا گوتویەتی: ئەزمونی جەلالی و مەلایی بۆ من بۆتە رابوردو و هەر هەڵەیەکی گەورەی تر بکەم تەمەن دەرفەتم پێنادات راستی بکەمەوە.\nمام جلال دوای شکستی هەڵمەتی جەلالی و شۆرشی ئەیلول و دروستبونی یەکێتی گەیشتبوە ئەو قەناعەتەی خۆ رادەستکردن بە ئیرادەی پارتی یەکسانە بە لاوازکردنی خۆی و هاورێکانی و یەکێتی، بۆیە لەزۆربەی قۆناغەکانی دوای راپەرین و روخاندنی سەدامەوە رێگەی ململانێی و دوستایەتی لە گەڵ پارتی هەڵبژارد.\nئەوسات یەکێک لە شارێگاکان بۆ چەسپاندنی پێگەی خۆی و بنەماڵەکەی و یەکێتی ململانێکردنێکی نەرمی پارتی و بنەماڵەی بارزانی بو، بە مەرجێک نەگاتە سەر ئێسک، چونکە ئەزمونەکانی خۆی و سەرکردەکانی تر لە گەڵ پارتی سەلماندویانە گەر جەمسەرێکی بەهێزی جیاواز لە پارتی نەبیت پێگەیەکی ئەوتۆت نامێنێت.\nکەم نەبون ئەو سەرکردە و کەسایەتیانەی کە خوازیار نەبون یاخود نەیانتوانیوە ململانێ لە گەڵ پارتی بکەن، ناویشیان لە لاپەرەکانی مێژودا کاڵبۆتەوە.\nبە مەزەندی خۆم هاوتەریب لە گەڵ ئەو بۆچونەدا شکستی بەشێک لە نمونەکانی حزبی جیاواز لە مۆدێلی پارتی مام جەلالی گەیاندە قەناعەت بۆ کۆپیکردنی مۆدێلی پارتی بەشێوازێکی جیاوازتر. مۆدێلێک دەسەڵاتی رەهای بنەماڵە کرۆکەکەی دروست بکات. تا ماوەیەکیش دوای خولەکانی شەری ناوخۆ مام جلال کەرەستەی پێویستی ئامادەکراوی بنەماڵەی لە بەر دەستدا نەبو.\nمام جلال لە ژیانی سیاسیدا چەند خەسڵەتێکی تایبەت بەخۆی هەبو، هاورێ و هاوخەباتەکانی لایەنە ئەرێن و نەرێنەکانی ئەو خەسڵەتانەی کە کاریگەریان لەسەر ئەوان و یەکێتیش دەکرد دەزانی و بەشێکیشیان قبوڵ دەکرد. یەکێک لەوانە مام جلال حسابی وردی جێگیری بۆ ئەزمونەکانی خۆی و هاورێکانی نەدەکرد، بە باوەری خۆم بەشێکی لە دڵسافیەوە بو و بەشێکی تریشی لەوەوە سەرچاوەی کردبو کە ترسی لە مێژو نەبو، بەپێی کەش و هەوای رۆژ و شوێن مامەڵەی لە گەڵ ئەزمون و یادوەریە فرە رەنگەکانی ژیانی سیاسی و روداوە ئانییەکان و بەرامبەرەکانی دەکرد، ئەمەشی لە گەڵ دۆست و هاورێ و نەیار و دوژمنەکانیشی پێرەو دەکرد، باشترین نمونە چۆنیەتی مامەڵەکردنی بو لە گەڵ کاک نەوشیروان هاوخەباتی تەمەنی. خوالێخۆشبو بە درێژایی تەمەنی رانەهاتبو لەسەر ریتمێکی جێگیر سیاسەت بەرێبکات، رەنگبێ ناچارکردنی سەرکردەکانی کورد لە ژێر زەبری دۆخی عێراق و ناوچەکە فێری جۆرێک لە خۆماتدان و جێگۆرکێی سیاسەت دارشتن و کردنی کردبێت: متمانەت پێناکەم و دەمەوێت بەناخی زەویدا بچیت بەڵام ناچارم دۆستایەتی و کاری هاوبەشیشت لە گەڵ بکەم، مام جلال راشکاوانە ئەمەی پێرەو دەکرد، بەلایەوە زۆر ئاسایی بو بۆ بەرژەوەندی نەتەوەکەی خۆی لە گەڵ دۆخە جیاکاندا بگونجێنێت، زۆربەی سەرکردەکانی تر ژێر بەژێر و زیگزاگانە دەیان کرد.\nتا ئەم چرکەیەش ئەم هاوکێشە تەم ومـژاویە نەریتێکی بەرچاوی وارسەکانی خوێن و سیاسی و مەعنەوی مام جلالە. ئەم پارادۆکسە لە لایەک جومگەیەکی لاوازی ژیانی خەبات و سیاسی مام جلال بو و لەلاکەی تریشەوە زامنی پێگەی بەهێز و مانەوەی ئەو سەرکردە ناودارەی کورد بو، جۆرێک بو لە " الصراع من اجل البقاء ". ئێستا وارسە رێکخراوەیی و سیاسی و مەعنەویە دەسەڵاتدارەکانی مام جلال مەبەستیانە بە هەمان ناوەرۆک ئەو نەهجە پێرەو بکەن، بەڵام بە جیاوازیەکی زۆر زەق لەوەی سەردەمی مام جلال، مام جلال تاکە مەرجەع و بریاردەری سەردەمی خۆی بو، ئیستا وارسەکان پارچەپارچە بون، راستە هەر یەک لێیان لە ئاوازێک دەخوێنێت، گەر ئەم واقیعە ئاوێنەی چەمکی ململانێی توند و دۆستایەتی بێت لە گەڵ رکابەرە بەهێزەکانی یەکێتی ئەوا نەریتەکەی مام جلال بە دو بەرە بەرێدەکەن و هێمنی نێوان خۆشیان رادەگرن، پارتیش درێژە بە مامەڵە دێرینەکانی لە گەڵیاندا دەدات، لەم مامەڵەکردنەدا خۆی لە قەرەی ئەزمونەکانی لە گەڵ مام جلال نادات و تێکەڵیشیان بە دۆخی ئێستا ناکات، بەڵکو مامەڵەی جیاواز لە گەڵ ئەو دو بەرەیەی یەکێتیدا دەکات و مەبەستیشیەتی هەر بە دو تەرەفی بمێننەوە، تەرەفێک دەسەڵات و پێگە و پشکی خۆی لە پارە دەوێت و دوەمیش تەحەداکردن و ئاودانی نارازی توندی زۆربەی جەماوەری یەکێتی بەرامبەر بە پارتی.\nباڤڵ و قوباد دو کوری مام جلال لە بنەرەتدا بەهۆی باوکیانەوە ئەو پێگانەی ئێستایان دەست کەوتوە، سرف تەوریسی سیاسیە، خزمەکانی مام جلال تایبەت شێخ لاهور زیاتر بە هیمەتی خۆی ئەو پێگەیەی ئێستای بەدەست هێناوە و پەیوەندی راستەوخۆی بە تەوریسی سیاسیەوە نیە. ئێستا ئەم سێ کەسایەتیە دەسەڵاتدارە بەهێزەکانی یەکێتی پێکدەهێنن. سەرکردە دێرینەکانی یەکێتی، زۆربەیان هاوخەباتی مام جلال بون، کاریگەری جارانیان زۆر کاڵبۆتەوە، هەرچەندە ئەم کۆمەڵە دێرینە بەوردی بەشێک بون لە هێڵە گشتیەکانی سیاسەتکردنی مام جلال و لێشی تێگەیشتون بەڵام بەهۆی گەلێک هۆکارەوە نیەت و توانای پێرەوکردنی ململانێی ودۆستایەتیان لە گەڵ رکابەر و بەرامبەرەکانی یەکێتی، تایبەت لە گەڵ پارتیدا، زۆر کاڵبونەتەوە، ئەزمونەکانیان تا پێش دوا کۆنگرەی یەکێتی، کۆنگرەی گۆرینی دەسەڵات، پێگەی یەکێتی یان لەسەر ئاستی سیاسی و حوکمرانی هەستیار لاواز کردبو. هەڵسەنگاندن بۆ ئەو پاشەکشەکردنە بە پێڕەونەکردنی هاوکێشە بنەرەتیەکەی مام جلال و دوا قەناعەتەکانی ژیانی کراوە. بێگومان دروستکردنی ناوەندی بریار و هاوپەیمانی نیشتمانی و پوچەڵکردنی رێکەوتنی نێوان مام جلال و کاک نەوشیروان ئەو ئاماژە زەقانەن کە هاوخەباتە دێرینەکانی مام جلال نەیانتوانیوە و نەشیان ویستوە درێژە بە شێوازی سیاسەتکردنی مام جلال بدەن، بەڵکو سوراغی هێمنی و جێگیربونی سیاسی و حوکمرانی و بەرژەوەندیە تایبەتیەکانی خۆیان بون.\nسەرەرای ئەوەی بوژاندنەوەی بەهێزی چەمکی ململانێ و دۆستایەتی لە گەڵ پارتی کات و وزە و توانای سیاسی زۆری پێویستە، بەڵام لە ئێستادا هەنگاوە تاک لایەنەکانی بەشێکی دەسەڵاتدارانی یەکێتی و قبوڵکردنی را و هەڵسەنگاندنی جیاواز و دور لە یەکتر لە ناو سەرکردایەتی یەکێتی و فراکسیۆنەکانی یەکێتی لە بەغدا و هەولێر و ئەنجومەنی پاریزگاکان و نەسجکردنی پەیوەندی تاک لایەنە لە گەڵ بەغدا ئاماژەی گرنگن بۆ گەرمکردنی تونی ئەو چەمکە، ئێستا رکابەر و لایەنەکانی تر حسابێکی وردتر و قوڵتر بۆ یەکێتی دەکەن.\nهۆشداری دان بە تیمی حوکمرانی و پەرلەمانی یەکێتی لەلایەن سەرکردایەتی یەکێتیەوە و سرکردنی مەلا بەختیار ئاماژەی گەورەن بۆ نیەتی چەسپاندنی بەهێزی چەمکی رکابەریکردنی توندی پارتی و لە لاکەی تریشەوە هێشتنەوەی\n" شعرة معاویة" لە گەڵ پارتیدا بە رێگەی تیمە لاوازەکەی یەکێتی لە پرسەکانی حوکمرانیدا.\nشایستەی ئاماژە پێکردنیشە کە لوتکەی دەسەڵاتی ئێستای گۆڕان کۆپیەکی خەستی ئەو جۆرە هاوخەباتە دێرینانەی مام جلال ن کە لە سایەی حوکم و دەسکەوت و پێگەدا خۆیان کرکردوە و نقەیان لێوە نادێت، ئەوە هەر باسی ململانێ ناکەین.\nبە کوردی و کورتی ئەو جۆرە سیاسەتمەدارانە هەم مێژو و هەم دۆخی ئێستای حوکمرانی دەستەمۆیان کردون و چەقیشیان پێبەستون، بۆیە ئەمجۆرە ئەقڵیەتە توانای وروژاندن و جوڵەپێکردنی تەوەرە گرنگەکانیان نەماوە، ناو بە ناو گوێت لە نوزەیەکیان دەبێت کە بەس ناتقەکەی لێرە و لەوێ گوێی لە سەداکەی خۆی دەبێت.\nتەرەفی تەحەداکردنی پارتی لە ناو یەکێتیدا هەوڵێکی زۆر دەدەن ئەم تاقمە دەسەڵاتدارەی گۆڕان بەلای خۆیاند رابکێشن، باشترە ئەو تەرەفە هەوڵەکانی لە شتی تردا بەگەر بخات، چونکە ئەم تاقمەی گۆڕان خوازیار نیە و ئیرادەشی نیە تەحەدای مێشولەیەکیش بکات، سەریان بۆ زۆر پرس دەلەقێنن، عەرەب وتەنی:\nفاقد الشيء لا یعطیە، ئەویش ئیرادەیە.\nپرسیارە گرنگەکان ئەمانەن:\nدەوڵەتی عێراق لە لێواری دارمانی ئابوریدایە، حکومەتی هەرێم لەو خراپتر، تا دێت پارسەنگی هێز بە بەرژەوەندی بەغدا دەشکێتەوە و گەمەی دارمانی داشی دامە لە گەڵ هەرێمدا دەکات، پارتی بۆ مامەڵەکردنێکی پاسیڤانە لە گەڵ ئەم دۆخەدا تیمی یەکێتی لە حکومەتدا کردۆتە واجهە، کاتێک ئەم تیمە هەوڵێک دەدات راستەوخۆ لە ناو جەمسەرەکەی تری ناو یەکێتی تاکلایەنە بەرەو بەغدا دەرۆن و لە گەڵ کازمی کۆدەبنەوە و لەوانەشە لەسەر چەند شتێکیش رێککەوتبن، ئەمە چەندی بەچەندە؟ خۆ بەفریادرەسی میللەت و حوکمرانی زانینە یاخود بەشێکی دارێژراوی ململانێی و دۆستایەتیە لە گەڵ پارتیدا؟\nپرسیارێکی تر ئایا دەسەڵاتدارانی یەکێتی توانای درێژەدان و توندکردنی ئەو تەحەدایەی پارتیان هەیە؟ ئایا بەم شێوازە سیاسەتکردن چ لە کێشە و قەیرانە گەورەکانی هەرێم کەم دەکەنەوە بگرە لەوەی باسی چارەکردنیان بکەین؟\nئایا هاوخەباتە دێرینەکانی مام جلال لە ناو یەکێتی چ کارە دەبن و بەم شێوازە پاسیڤەی ئێستا چاوەروانی گۆدۆ دەکەن، یاخود دەستیان بە کڵاوی خۆیانەوە گرتوە؟\nوەڵام لای کرداری زۆربەیانە، نەک سورانەوە لە بازنە تاریکەکانیاندا.\n21 شەرمەزاری تاقمێکی گۆڕان


مێسی ئیمزای ناكات!! · Kurdsport\nدەستپێک/وتار/مێسی ئیمزای ناكات!!\n256 بە خولەکێک دەخوێندرێتەوە\nهێشتا مێسی هیچی نەوتوە، بەڵام قسەنەکردنیشی کێشەیە، دەڵێن دڵخۆش نیە! بۆ دەتانەوێت مێسی لەگەل ئەم ئیدارەیە دڵخۆشبێت؟\nزۆر بەخێرایی هەواڵەکان بڵاوبونەوە کە مێسی گفتوگۆکانی بۆ درێژکردنەوەی بۆندەکەی لەگەڵ بەرشەلۆنە راگرتوە، راستەوخۆ ترس دروستبوو کە ئایا بەرشەلۆنە بێ مێسی چۆنە؟ ئایا دەچێتە مان سیتی؟ پاریس سان جێرمان؟ دەچێتە یۆڤی لای رۆناڵدۆ؟ باسکردن لەوەی مێسی دەچێتە کام خول و کام یانە زیاتر راکێشانی خوێنەرەو کۆتایی باسەکەیە، ئێستا دەبێت باس لەوە بکرێت کە ئایا کێشە چیە؟ ئایا مێسی نارازیە؟ بۆ؟ دەڕوات؟!\nجارێ ئەبێت تێبگەنی کە مێسی کۆتایی وەرزی داهاتوو بۆندەکەی تەواو ئەبێت، واتە ١-٧-٢٠٢١، (ئەو کات ٣٤ ساڵە)، بەڵام هیچ گومانێک نیە کە مێسی دڵخۆش نیە بە کارەکانی ئیدارەی ئێستا بە تایبەتی بارتۆمیۆ، مێسی دڵخۆش نیە لە بڕیاری هێنانی یاریزان، مێسی بە ئاشکرا ئەمسال دووجار رەخنەی لەبەرشەلۆنە گرت، مێسی دڵخۆش نیە کە زۆر نهێنی ناو ئیدارەی تیپەکە دەگاتە میدیا، مێسی بە ئاشکرا وتی ئەگەر بەم شێوازە یاری بکەین چامپیۆنس لیگ نابەینەوە (رەخنەی لە سێتیان گرت).\nمێسی ئەگەر لە ئێستادا یان وەرزی داهاتوو بۆندەکەی درێژ بکاتەوە مانای چیە؟ مانای سەرکەوتنی بارتۆمیۆیەو وێنەی ئیمزاکردنی گرێبەستی مێسی وادەکات ئەم سەرۆکە بەهێزێکی زیاترەوە بچێتە هەڵبژاردنەوە لە ٢٠٢١ دا ، بەڵای ئەوەی ئاشکرایە مێسی پشتگیری بارتۆمیۆ ناکات, بۆیە هاندەرانی بەرشەلۆنە دەبێت ئەم هەڕەشەیەی مێسی زیاتر وەکو دژایەتی ئەم ئیدارەیە ببینن، نەک رۆیشتن و جێهێشتنی بەرشەلۆنە.\nتەنانەت هەواڵی گەڕانەوەی گواردیۆلاش لۆژیکی تیانیە، چونکە گواردیۆلا بۆ یەک وەرز نایەتەوەو نەزانێت کێ دەبێتە سەرۆکی یانەکە، ڤیکتۆر فۆنت پاڵێوراوێکی بەهێزە بۆ جێگرەوەی بارتۆمیۆ، بەڵێنیشی داوە کە چاڤی بهێنێتەوە بۆ راهێنەری، واتە روداوەکان ئەوەندە ئاسان نیە، هەمووی پێکەوە بەستراوە، بەڵام ئەوەی تۆزێک ئاشکرایە ئەوەیە کە پێش هەڵبژاردنی سەرۆکایەتی ئەستەمە کێشەکان چارەسەربێت، مێسی بۆ ئەم ئیدارەیە نایەوێت بۆندەکەی درێژکبکاتەوەو چاڤی و گواردیۆلاش ناگەڕێنەوە ژێردەستیان، بارودۆخی دارایی و تەمەنی یاریزانەکانیش لەباشیدانین، بۆیە باشترین چارەسەر دەستلەکارکێشانەوەی بارتۆمیۆو هەڵبژاردنی پێش وەختە.


لە كەركوك و هەولێر 10 كەس چاكبوونەوە ئەمڕۆ لە عیراق ژمارەی چاكبوونەوە لە كۆرۆنا لە ژمارەی تووشبووان زیاترە – تۆڕی میدیایی خەڵک\n2020/05/12 - 6:50 PM\nوەزارەتی تەندروستی حكومەتی عیراق دواین ئاماری تووشبووان بە كۆرۆنا بڵاودەكاتەوە و ئاشكرای دەكات، كە ژمارەی ئەوانەی چاكبوونەوە زیاترە لەوانەی تووشی ڤایرۆسەكە بوون.\nد. سەیف بەدر، وتەبێژی وەزارەتی تەندروستی عیراق لە ڕاگەیەنراوێكدا ئاماژەی بەوەكردووە، ئەمڕۆ 2 هەزار و 756 پشكنین لە سەرجەم تاقیگەكان ئەنجام دراوە و بەوەش كۆی پشكنینەكان گەیشتۆتە 132 هەزار و 458 پشكنین و لە ئەنجامدا 95 حاڵەتی نوێی تووشبوون بە ڤایرۆسی كۆرۆنا تۆماركراوە.\nئاشكراشی كردووە، كە زۆربەی تووشبووەكان لە بەغدا بوون، كە 71 حاڵەت بووە و لە بەسرەش 18 حاڵەت و لە دیالە 5 حاڵەت و كەربەلاش حاڵەتێك تۆماركراوە.\nڕاشیگەیاندووە، كە 113 كەس چاكبوونەتەوە، كە 9 كەسیان لە كەركوك بوون و كەسێكیش لە هەولێر و هەروەها دوو حاڵەتی مردن لە بەغدا تۆمار كراون.\nتەندروستی عیراق ڕوونیشی كردۆتەوە، كە كۆی گشتی تووشبووان گەیشتۆتە 2 هەزار و 913 كەس و لەو ڕێژەیەش هەزار و 903 كەس چاكبوونەتەوە و 113 كەسیش گیانیان لەدەستداوە و 898 كەسیش لەژێر چارەسەردان.


ناڕه‌زایه‌تی بێکاران و هه‌ژارانی( سیدی بوزید)ی تونس پێی نایه ده‌یه‌مین رۆژ!\nئاماده‌کردنی: ئامانج پیرۆت\nدوای چه‌ند ڕۆژێک له بێده‌نگه کردنی ده‌زگا ڕاگه‌یاندنه ناوخۆیی یه‌کانی تونس و ته‌نانه‌ت ده‌زگا ڕاگه‌یاندنه‌کانی ناوچه‌که و دنیاش سه‌ره‌نجام ورده ورده هه‌واڵی تووڕه‌یی و ناڕه‌زایه‌تی کرێکاران و هه‌ژارانی ناوجه‌کانی( سیدی بوزید)یان بڵاو کرده‌وه. به‌پێی ئه‌م هه‌واڵانه له ڕۆژی 17 / 12 ه‌وه، تا شه‌وی ڕابردوش چه‌ندین جار ڕوبه‌ڕوبونه‌وه‌ی خه‌ڵکی ناڕازی و هێزه‌کانی ئاسایشی تونسدا ڕوویداوه و هێزه‌کانی ئاسایش بێجگه له کوشتنی لاوێکی 18 ساڵه و بریندار کردنی چه‌ندین که‌س، چه‌ندین که‌سی تریشیان ده‌سگیر کردوه.\nسه‌ره‌تای ئه‌م ناڕه‌زایه‌تی یه جه‌ماوه‌ری یانه ده‌گه‌ڕێته‌وه بۆ ئه‌و ڕۆژه‌ی که پۆلیس که‌وته هه‌راسان کردنی سه‌دان که‌س له‌وانه‌ی ڕوویان کردبوه ماڵی یه‌کێک له‌و لاوانه‌ی که وه‌ک ناڕه‌زایه‌تی ده‌ربڕین به‌رامبه‌ر بێکاری له‌به‌رده‌م پارێزگای ئه‌و شاره‌دا ئاگری له‌خۆی به‌ردابوو. هه‌ر ئه‌و ڕۆژه زیاتر له 2000 که‌س به شێوه‌یه‌کی یه‌کگرتوانه و به تووڕه‌یی یه‌کی چاوه‌ڕواننه‌کراوه‌وه په‌لاماری هێزه‌کانی پۆلیس و بنکه و باره‌گای حزبی حاکمیان دا. له ڕۆژی چواره‌میشدا دوای بڵاوبونه‌وه‌ی هه‌واڵی گیان له‌ده‌سدانی لاوێکی تر،خه‌ڵکی ناڕازی دیسانه‌وه که‌وتنه خۆپیشاندان.\nده‌وڵه‌تی تونس بۆ کپ کردنه‌وه‌ی ئه‌م ناڕه‌زایه‌تیه و ڕێگه گرتن له ته‌شه‌نه کردنی بۆ شاره‌کانی تر، له چه‌ندین لاوه خه‌ریکه: له‌لایه‌ک بودجه بۆ ئاوه‌دانکردنه‌وه‌ی ئه‌و ناوجه‌یه ڕاده‌گه‌یه‌نێت و له‌لایه‌کی تره‌وه ئه‌وپه‌ڕی توانای پۆلیسی و یاسایی خۆی بۆ سه‌رکوت کردنی هه‌ڵسوڕاوه‌کانی خستوه‌ته گه‌ڕ.\nله‌گه‌ڵ ئه‌وه‌شدا که ئه‌مه یه‌که‌مجار نیه ناڕه‌زایه‌تی ده‌ربڕینی کرێکاران و هه‌ژارانی تونس بگاته ڕوبه‌ڕوبونه‌وه‌ی توند،به‌ڵام جیاوازی ئه‌مجاره له‌وه‌دایه که خۆپیشانده‌ران زۆر به تووڕه‌یی یه‌وه هێرشیان کرده سه‌ر هه‌ندێک له ڕه‌مزه دیاریکراوه‌کانی ده‌وڵه‌ت( وه‌ک ده‌زگاکانی پۆلیس و ئاسایش) و ته‌نانه‌ت باره‌گای حزبی حاکم.\nشیعاره دیاره‌کانی خۆپیشانده‌ران زیاتر تایبه‌تن به دژایه‌تی کردنی بێکاری و هه‌ژاری و گه‌نده‌ڵی.\nشایانی باسه ده‌وڵه‌تی تونس چه‌ندین ساڵه ده‌ستی داوه‌ته پرۆسه‌یه‌کی هه‌مه لایه‌نه‌ی ئابوری بۆ جێگیر کردنی بازاڕی ئازاد و له‌و پێناوه‌دا بێجگه له خسوسی سازی به چه‌ندین شێوازیش بواری بۆ گرانی و بێکاری ڕه‌خساندوه و به توند ترین شێوه‌ش ده‌نگه ناڕازی یه‌کان سه‌رکوت ده‌کات، دیارترین نمونه‌ش ئه‌و سه‌رکوت کردنه بوو که له ساڵی 2008 له دژی کرێکارانی کانه‌کان( حوچ المنجمی) ئه‌نجامی دا.\nبۆ پشتیوانی کردنی ناڕه‌زایه‌تیه‌کانی خه‌ڵکی سیدی بوزید، تا ئێستا له پاریس و له‌نده‌ن و هه‌ندێک شاری تونس ڕێپێوان ئه‌نجام دراوه. 26.12.2010\nسه‌رچاوه‌کان: الجزیرة، بی بی سی.


سازمان دموکراتیک کرماشان: ✌هەپەگە هەلیکۆپتەرێکی سوپای تورکی خستە خوارەوە\nبەگوێرەی سەرچاوە خۆجێییەکان لە شارۆچکەی چەلێی سەربە جولەمێرگ، شەوی ڕابردوو کاتژمێر ٠٩:٠٠ هەلیکۆپتەرێکی سوپای تورک لە جۆری سکۆرسکی، خراوەتە خوارەوە، کە ١٦ سەربازی تورکی تێدابووە و هەموویان بە برینداری لە ناوچەکە گوازراونەتەوە.\nسوپای تورک لە لێدوانێکدا ڕایگەیاندووە، هەلیکۆپتەرێکی سوپا کاتێک بەنیازبووە بنیشێتەوە بە رۆکێتێکی گەریلاکانی هەپەگە بە ئامانج گیراوە و کەوتووەتە خوارەوە.\nسوپای تورک پاش ئەو چالاکییەی گەریلاکان دەستیکرد بە ئەنجامدانی ئۆپەراسیۆن لە ناوچەکەدا.\nتا ئێستا ناوەندی ڕاگەیاندنی هێزەکانی پاراستنی گەل- هەپەگە، سەبارەت بەو چالاکییەی گەریلاکان ڕاگەیاندراوێکی بڵاونەکردووەتەوە، بەڵام پێدەچێت کە تا چەند کاتژمێڕێکی دیکە سەبارەت بەو چالاکییە زانیاری بڵاوبکاتەوە.\nUpplagd av Samu Madus kl. 22:26:00


"لادانى به‌رهه‌م ساڵح" ئه‌و داوایه‌ى له خۆپێشانده‌رانه‌وه بۆ په‌رله‌مانتاران گوێزرایه‌وه\n:: PM:02:31:24/03/2020 \nدوورخستنه‌وه‌ى به‌رهه‌م ساڵح له سه‌رۆكایه‌تى كۆمارى عێراق، یه‌كێك بوو له داواكارى خۆپێشاده‌ران، به‌ڵام ئه‌وان فریاى نه‌كه‌وتن ئه‌و كاره بكه‌ن، ئێسته په‌رله‌مانتاران كار بۆ هه‌مان ئامانج ده‌كه‌ن، به‌ڵام له روانگه‌یه‌كى جیاوازه‌وه.\nكاتێك له سه‌ره‌تاى ئۆكتۆبه‌رى ساڵى رابردوودا، خۆپێشاندانه‌كان له عێراق ده‌ستى پێ كرد، دروشمى ئه‌وان گۆڕینى ته‌واوى سیسته‌مى سیاسى بوو، له‌گه‌ڵ دوورخستنه‌وه‌ى ئه‌و سیاسه‌تمه‌دار و به‌رپرسانه‌ى كه له دواى ساڵى 2003 وه له پرۆسه‌ى سیاسى عێراقن.\nله‌و روانگه‌یه‌وه خۆپێشانده‌ران داواى گۆڕینى هه‌ر سێ سه‌رۆكایه‌تی عێراقیان ده‌كرد، سه‌رۆكایه‌تى حكوومه‌ت، سه‌رۆكایه‌تى كۆمار، سه‌رۆكایه‌تى په‌رله‌مانن، هه‌ر به‌گوێره‌ى ئه‌و زنجیره‌یه‌یش ده‌ستیان كرد به گوشار دروستكردن و سه‌ره‌تایش سه‌رنجیان له‌سه‌ر عادل عه‌بدولمه‌هدى سه‌رۆك وه‌زیرانى عێراق بوو. ئه‌ویش ناچار بوو ده‌ست له‌كار بكێشێته‌وه و له یه‌كى كانوونى یه‌كه‌م ده‌ست له‌كاركێشانه‌وه‌كه‌ى له په‌رله‌مان قبووڵ كرا.\nپه‌رله‌مانتارێك: بابه‌تى لادانى به‌رهه‌م ساڵح ته‌نگژه‌یه‌كى تره\nئه‌مه‌یش وایكرد خۆپێشانده‌ران هه‌ست به سه‌ركه‌وتن بكه‌ن، بۆیه‌یش له سه‌ر داواى خستنى دوو سه‌رۆكایه‌تییه‌كه‌ى تر سوورتر بوون، له‌م ماوه‌یه‌دا كۆمه‌ڵێك كاندیدی تریان بۆ سه‌رۆكایه‌تى حكوومه‌تى نوێى عێراق ره‌تكرده‌وه، به‌ڵام به‌هۆى هاتنه پێشه‌وه‌ى كۆمه‌ڵێك رووداوى سیاسى ئه‌وان فریاى دوورخستنه‌وه‌ى سه‌رۆك كۆمار و سه‌رۆك په‌رله‌مان نه‌كه‌وتن.\nیه‌كێك له‌و رووداوانه كوشتنى قاسم سلێمانى فه‌رمانده‌ى فه‌یله‌ق قودسى سه‌ر به سوپاى پاسداران بوو، له ئه‌نجامى هێرشێكى ئه‌مه‌ریكا بوو له فڕۆكه‌خانه‌ى به‌غدا. ئه‌م رووداوه ئاستى گرژییه‌كانى نێوان ویلایه‌ته یه‌كگرتووه‌كانى ئه‌مه‌ریكا و ئێرانى له‌سه‌ر خاكى عێراق به‌رزكرده‌وه، ته‌نانه‌ت پێكدادانى سنوورداریش له نێوان هێزه‌كانى ئه‌مه‌ریكا و ئێران رووى دا.\nئێران هێرشى كرده سه‌ر سه‌ربازگه‌كانى ئه‌مه‌ریكا له عێراق و ئه‌مه‌ریكایش بۆردمانى هێزه میلیشیاكانى عێراقى كرد كه سه‌ر به ئێرانن.\nئه‌و رووداوانه وایكرد بابه‌تى خۆپێشاندانه‌كان و داواكارییه‌كانیان بكه‌وێته دواوه. له‌م سه‌روبه‌نده‌یش په‌تاى كۆرۆنا له عێراق ده‌ركه‌وت و قه‌ده‌غه‌كردنى هاتوچۆ سه‌پێنرا و دواجاریش خۆپێشاندانه‌كان راگیرا. ئه‌و رووداوانه رێگه‌یان نه‌دا خۆپێشانده‌ران بتوانن فریاى لادانى به‌رهه‌م ساڵحى سه‌رۆك كۆمار و محه‌مه‌د حه‌لبووسى سه‌رۆك په‌رله‌مان بكه‌ون.\nئێسته داواى لادانى به‌رهه‌م ساڵحى سه‌رۆك كۆمار بووه‌ته داوایه‌كى په‌رله‌مانتاران، به‌ڵام له روانگه‌یه‌كى جیاوازه‌وه.\nئه‌گه‌رچى پێشتر خۆپێشانده‌ران له چوارچێوه‌ى گۆڕینى سیسته‌مى سیاسى داواى گۆڕینى سه‌رۆك كۆماریان ده‌كرد، به‌ڵام په‌رله‌مانتاران ئێسته له روانگه‌یه‌كى ته‌واو سیاسییه‌وه داواكه دووباره ده‌كه‌نه‌وه، هۆكاره‌كه‌یش پێوه‌ندى به راسپاردنى عه‌دنان زورفییه‌وه هه‌یه، بۆ پێكهێنانى حكوومه‌تى نوێى عێراق.\nسه‌ره‌تاى ئه‌م هه‌فته‌یه چه‌ند په‌رله‌مانتارێكى شیعه‌ى عێراق، داوایان له په‌رله‌مانتارانى تر كردووه، بۆئه‌وه‌ى واژوو كۆبكه‌نه‌وه و تا له ناو په‌رله‌مان كار بۆ لادانى سه‌رۆك كۆمار بكه‌ن. پاساوى ئه‌و په‌رله‌مانتارانه ئه‌وه‌یه به‌رهه‌م ساڵح پێشێلكارى كردووه كاتیك عه‌دنان زورفى كاندید كردووه.\nهه‌روه‌ها داوایشیان كردووه، له دادگاى باڵاى فیدراڵى سكاڵا له‌سه‌ر به‌رهه‌م ساڵح تۆمار بكرێت. سه‌باره‌ت به‌وه‌ى چه‌ند داواكارییه‌كى ئه‌وان سه‌ركه‌وتوو ده‌بێت، ئه‌مڕۆ رۆژنامه‌ى "عه‌ره‌بى جه‌دید" راپۆرتێكى له‌سه‌ر ئه‌م بابه‌ته بڵاوكردووه‌ته‌وه.\nراپۆرته‌كه باس له‌وه ده‌كات، له به‌رانبه‌ر ئه‌و داوایه‌ى په‌رله‌مانتاران هه‌ندێك له په‌رله‌مانتارى تر هه‌ن، پێیانوایه كاركردن بۆ لادانى به‌رهه‌م ساڵح ته‌نگژه‌یه‌كى تر بۆ عێراق دروست ده‌كات.\nعامر فایز كه په‌رله‌مانتارێكى عێراقه له لێدوانێكى بۆ رۆژنامه‌ى "عه‌ره‌بى جه‌دید" باس له‌وه ده‌كات، داواى ده‌ست له‌كاركێشانه‌وه‌ى به‌رهه‌م ساڵح "قوڕه‌كه خه‌ستتر" ده‌كاته‌وه، له كاتێكدا عێراق به كۆمه‌ڵێك ته‌نگژه‌ى سیاسى و ته‌ندورستى و ئابوورى تێده‌په‌ڕێت، ئه‌وا بابه‌تى لادانى به‌رهه‌م ساڵحى ته‌نگژه‌یه‌كى توندتر دروست ده‌كات.\nئه‌و په‌رله‌مانتاره داكۆكى له‌وه ناكات كه كاره‌كه‌ى به‌رهه‌م ساڵح راست بێت، به‌ڵكو دووپات له‌سه‌ر ئه‌وه ده‌كاته‌وه داواى لادانى به‌رهه‌م ساڵح دروست نییه، په‌رله‌مانتاره‌كه ده‌ڵێ، "با گریمانه‌ى ئه‌وه بكه‌ین به‌رهه‌م ساڵح هه‌ڵه‌ى كردووه، به‌ڵام ده‌كرێت لێپرسینه‌وه و لێپێچینه‌وه‌ى له‌گه‌ڵ بكرێت، هه‌روه‌ها ده‌كرێت داواى راسپاردنه‌كه‌ى قبووڵ نه‌كرێت، به‌ڵام بابه‌تى ده‌ست له‌كاركێشانه‌وه زیاتر كاردانه‌وه‌یه".\nده‌ستوور سێ هۆكارى بۆ لادانى سه‌رۆك كۆمار دیارى كردووه\nپه‌رله‌مانتاران له راپۆرته‌كه ئاماژه بۆ ئه‌وه ده‌كه‌ن، بابه‌تى لادانى سه‌رۆك كۆمار له ده‌ستوور هاتووه، به‌ڵام به‌گوێره‌ى داخوازی كۆمه‌ڵێك په‌رله‌مانتار ئه‌و كاره ناكرێت. ئه‌وان ده‌ڵێن ماده‌ى 61ى ده‌ستوورى عێراق باسى لادانى سه‌رۆك كۆمارى كردووه، ده‌بێت به یه‌كێك له‌و هۆكارانه بێت: پێشیلكردنى ده‌ستوور، ناپاكى گه‌وره، پابه‌ندنه‌بوون به سوێندى ده‌ستوورى.\nبۆ ئه‌مه‌یش دوو مه‌رجى تر هه‌یه، ده‌بێت دادگاى فیدڕاڵى ئه‌و تاوانه دیارى بكات و دواتریش 219 په‌رله‌مانتار له ناو په‌رله‌مان ده‌نگ بۆ لادانى بده‌ن.\nپه‌رله‌مانتاران ده‌ڵێن ئێسته هیچ یه‌كێك له‌م كارانه ناكرێت، بۆیه به‌رزكردنه‌وه‌ى داواى لادانى به‌رهه‌م ساڵح ته‌نیا ئه‌وه‌یه ته‌نگژه‌یه‌كى تر بۆ عێراق زیاد ده‌بێت.


ANF | ئەندام پەرلەمانێکی کورد لە پەرلەمانی عێراق تاوانەکانی تورکیا دادەپۆشێت\nئەندام پەرلەمانێکی کورد لە پەرلەمانی عێراق تاوانەکانی تورکیا دادەپۆشێت\nژنە پەرلەمانتارێکی پارتی دیمۆکراتی کوردستان لە پەرلەمانی عێراق ئاستەنگی دروست دەکات بۆ ئەوەی قوربانیانی بۆردومانەکان تورکیا لە هەرێمی کوردستان، لە پەرلەمانی عێراق وەک شەهید بناسرێن.\nچوارشه‌ممه, 13 Nov 2019, 12:47\nلە دانیشنی ژمارە ١٣ پەرلەمانی عێراق کە ١١ی ئەم مانگەدا بەڕێوە چوو تایبەت کرابوو بە پرۆژە یاسای قەربووکردنەوەی قوربانیان و زیان لێکەوتوانی ئۆپراسیۆنی جەنگ و هەڵەی سەربازی و ئۆپراسیۆنەکانی تیرۆر.\nیسرا ڕەجەب ئەندام پەرلەمانی تەڤگەری ئازادای لەسەر لیستی نەوەی نوێ کە لە هەمان کاتدا ئەندامی لێژنەی مافی مرۆڤە لە پەرلەمانی عێراق، لە دانیشتنەکەدا داوای لەسەرۆکی پەلەرمان کرد ئەو هاوڵاتیانەی بەهۆی بۆردومانی فرۆکە جەنگییەکانی دەوڵەتی تورکیای دیگیرکەرەوە، گیانیان لەدەست داوە، وەک شەهید هەژمار بکرین و کەس و کاریان قەربوو بکرێنەوە.\nیسرا ڕەجب لە پەرمان بەم شێوەیە داواکاری خۆێ پێشکەش کرد:" ژمارەیەکی زۆری هاوڵاتی و جوتیاری بی گوناحی ناوچە سنوورییەکان کە بە هۆی بۆردومانی هەڕەمەکی تورکیاوە بوونەتە قوربانی و شەهید بوون یان زیانیان بەر کەوتووە، تا ئیستا نە لە لایەن حکومەتی هەرێم و نە حکومەتی ناوەندییەوە، وەک شەهید هەژمار نەکراون."\nلەسەر ئەم داواکارییەی یسرا رەجب هیچ ئەندام پەرلەمانێک لە نەتەوە جیاوازەکانی تر، ناڕەزایەتییان دەرنەبری، بەڵام ئەوەی جێگای سەرنج بوو، ئەندام پەرلەمانێکی کوردی سەر بە لیستی پارتی دیمۆکراتی کوردستان بە ناوی هدار زبیر بارزانی نارەزایەتی پێشانداو ئەو ژن و منداڵانەی کە بەهۆی بۆردومانی بێرەحمانەی دەوڵەتی تورکەوە، بوونەتە قوربانی بە شەهیدیان نازانێ و لەسەر ناوی بڕگەی یاسایی، ڕێگیری دەکات کە لە لایەن حکومەتی عێراقەوە قەربوو بکرێنەوە.\nهدار زبیر بارزانی ئەندام پەرلەمانی پارتی دیمۆکراتی کوردستان، بەم شیوەیە ناڕەزایەتی و ئاستەنگی خۆی بۆ پێشنیاری قەربووکردنەوەی قوربانیانی بۆردومانەکانی تورکیا لە باشووری کوردستان پیشاندا:" بابەتی قەربووکردنەوەی ئەو کەسانەی بە هۆی بوردۆمانەکانی فرۆکە جەنگییەکانی تورکیاوە بوونەتە قوربانی، پێویستی بە یاسای نێوە دەوڵەتی هەیە، ئێمە ناتوانین بریاری لەسەر بدەین و قەرەبویان بکەینەوە".\nئەمە لە کاتێکدایە هەر لەو دانیشتنەی پەرلەمانی عێراقدا، دکتۆر بەهار مەحمود ئەندامی لیژنەی یاسایی پەرلەمانی عێراق ڕایگیاندووە هێچ رێگرییەکی یاسایی نیە بۆ ئەوەی ئەو قوربانیانە وەک شەهید بناسرین و کەس کاریان قەربوو بکرێتەوە.\nهەپەگە بە رێزەوە یادی گەریلا شەهیدەکانى خەرزانی بەرز راگرت\nئیدانە و شەرمەزارکردنی رووداوەکەی ناو نەخۆشخانەی گشتی کەرکوک بەردەوامە\nهەدەپە لە بارەی 'دژایەتیکردنی کورد' لە لایەن دەوڵەتەوە، راپۆرتێکی ئامادە کرد